title: Louhijääkalat

text: Louhijääkalat jaetaan lähteestä riippuen 8–11 sukuun ja lajeja on noin 16, muun muassa louhijääkala ("Akarotaxis nudiceps"). Heimon molekyylifylogeneettisissä tutkimuksissa on osoittautunut, että se ei välttämättä ole monofyleettinen vaan parafyleettinen ja eräät lajit ovat hyvin lähellä jääkaloja ("Channichthyidae"). Eräät tutkijat jakavat louhijääkalat kolmeen alaheimoon "Bathydraconinae", "Cygnodragoninae" ja "Gymnodraconinae".


title: Louhijääkalat

text: Louhijääkalat ovat kooltaan noin 15–60 cm pitkiä. Ne ovat ruumiinrakenteeltaan melko pitkulaisia, pää ja erityisesti kuono ovat litteät. Tyypillinen piirre heimon lajeille on, että selkäeviä on vain yksi ja se ei ole piikikäs, pyrstöevä on pyöreähkö. Jääkalojen tavoin, toisin kuin monilla muilla Notothenioidei-alalahkon heimoilla, louhijääkalat eivät kykene työntämään leukojaan eteenpäin. Kalat ovat suomuttomia tai suomut ovat pieniä.


title: Louhijääkalat

text: Louhijääkaloja tavataan Etelämantereen ympäristöstä. Eräät lajit elävät hyvinkin syvällä, jopa 2 000 metrin syvyydessä merenpinnasta.


title: Dorotheos

text: Dorotheos tai Dorotheus voi tarkoittaa:


title: Lentopallon miesten SM-sarjakausi 1988–1989

text: Lentopallon miesten mestaruussarjassa kaudella 1988-1989 pelattiin kymmenen joukkueen runkosarja, josta neljä parasta jatkoi loppusarjaan. Muut joukkueet jatkoivat alemmassa jatkosarjassa taistelua sarjapaikoista, joita seuraavalle kaudelle oli tarjolla vain kahdeksan.


text: Jatkosarjaan annettiin lähtöpisteitä runkosarjan perusteella 4-2-1-0.


text: Jatkosarjaan annettiin lähtöpisteitä runkosarjan perusteella 5-4-3-2-1-0.


text: Vammalan Lentopallo ja Seinäjoen Maila-Jussit putosivat suoraan ykkössarjaan.


title: Ferdinand Maemba Liwoke

text: Ferdinand Maemba Liwoke (s. 8. huhtikuuta 1939) on kinshasankongolainen roomalaiskatolinen piispa. Hänet vihittiin papiksi 15. elokuuta 1969 ja nimitettiin Lolon hiippakunnan vihkipiispaksi sekä Balianan titulaaripiispaksi 17. maaliskuuta 1983. Piispaksi vihkiminen seurasi 10. heinäkuuta. Pääkonsekraattorina toimi Frédéric Etsou-Nzabi-Bamungwabi, jota avustivat Joseph Ignace Waterschoot ja Louis Nganga a Ndzando.


title: Ferdinand Maemba Liwoke

text: 28. elokuuta 1987 Maemba Liwoke sai nimityksen Lolon piispaksi.


title: Louis Nkinga Bondala

text: Louis Nkinga Bondala CICM (s. 20. kesäkuuta 1937) on kinshasankongolainen roomalaiskatolinen piispa. Hänet vihittiin papiksi 7. elokuuta 1966 ja nimitettiin Kolen hiippakunnan piispaksi 28. tammikuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat Agnelo Rossi ja Joseph-Albert Malula.


title: Louis Nkinga Bondala

text: 13. maaliskuuta 1996 Nkinga Bondala sai nimityksen Lisalan hiippakunnan koadjuuttoripiispaksi, ja 6. heinäkuuta 1997 hänestä tuli sen piispa.


title: Léon Lesambo Ndamwize

text: Léon Lesambo Ndamwize (s. 21. kesäkuuta 1929) on kinshasankongolainen roomalaiskatolinen piispa. Hänet vihittiin papiksi 21. heinäkuuta 1956 ja nimitettiin Inongon hiippakunnan piispaksi 12. kesäkuuta 1967. Piispaksi vihkiminen seurasi 15. lokakuuta. Pääkonsekraattorina toimi Émile André Jean-Marie Maury, jota avustivat Jan van Cauwelaert ja Martin-Léonard Bakole wa Ilunga.


title: Léon Lesambo Ndamwize

text: Lesambo Ndamwize jäi eläkkeelle 27. heinäkuuta 2005.


title: Louis Nganga a Ndzando

text: Louis Nganga a Ndzando (1923 Ndeke Mabela – 13. helmikuuta 2014) oli kinshasankongolainen roomalaiskatolinen piispa. Hänet vihittiin papiksi 22. helmikuuta 1953 ja nimitettiin Lisalan hiippakunnan vihkipiispaksi sekä Athyran titulaaripiispaksi 18. huhtikuuta 1961. Piispaksi vihkiminen seurasi 9. heinäkuuta. Pääkonsekraattorina toimi François Van den Berghe, jota avustivat Léon Théobald Delaere ja Joseph-Albert Malula.


title: Louis Nganga a Ndzando

text: 25. marraskuuta 1964 Nganga a Ndzando sai nimityksen Lisalan piispaksi, jossa tehtävässä hän toimi, kunnes jäi eläkkeelle 6. heinäkuuta 1997. Hän osallistui Vatikaanin toiseen kirkolliskokoukseen 1962–1965.


title: Dorotheos (sotapäällikkö)

text: Dorotheos (k. 533) oli itäroomalainen sotapäällikkö, joka johti roomalaisia joukkoja Armeniassa 530-luvun alussa. Hänen arvonimensä oli "magister militum per Armeniam".


title: Dorotheos (sotapäällikkö)

text: Itä-Rooman ja sassanidien Persian välisen sodan aikana (527–532) vuonna 530 Dorotheos oli Armeniassa "magister militum praesentalis" Sittaksen alaisuudessa. Kuultuaan, että persialaiset olivat kokoamassa armeijaa lähellä Theodosiopolista, Sittas ja Dorotheos tekivät yllätyshyökkäyksen persialaisten leiriin saaden runsaasti ryöstösaalista. Persialaiset pakenivat ja roomalaiset palasivat omille alueilleen. Persialaiset kokosivat uuden armeijan ja hyökkäsivät roomalaisten hallitsemaan Armeniaan, mutta Sittas ja Dorotheos kukistivat heidät Satalan taistelussa.


title: Dorotheos (sotapäällikkö)

text: Callinicumin taistelun jälkeen vuonna 531 Dorotheos johti joukkoja persialaisten alueelle (luultavasti Persarmeniaan) ja valtasi useita persialaisten linnoituksia. Myöhemmin samana vuonna hunnit hyökkäsivät Armeniaan ja etenivät Euphratensiksen provinssiin ja Kilikiaan asti. Hunnit perääntyivät kuullessaan Dorotheoksen armeijan lähestyvän, mutta Dorotheos seurasi heitä ja onnistui saamaan takaisin suuren osan hunnien keräämästä ryöstösaaliista.


title: Dorotheos (sotapäällikkö)

text: Vuonna 533 Dorotheos osallistui vandaalien vastaiseen sotaretkeen (vandaalisota), ja hän oli yksi Rooman armeijan foederati-joukkojen yhdeksästä komentajasta. Dorotheos kuitenkin sairastui matkalla Pohjois-Afrikkaan, ja kuoli Cataniassa, Sisiliassa. Aikalaishistorioitsija Prokopioksen mukaan joukot surivat häntä suuresti. Prokopios kuvasi Dorotheosta älykkääksi ja taitavaksi sodankävijäksi.


title: Joseph Kesenge Wandangakongu

text: Joseph Kesenge Wandangakongu (s. 4. huhtikuuta 1928) on kinshasankongolainen roomalaiskatolinen piispa. Hänet vihittiin papiksi 20. heinäkuuta 1957 ja nimitettiin Molegben hiippakunnan piispaksi 5. syyskuuta 1968. Piispaksi vihkiminen seurasi 25. tammikuuta 1969. Pääkonsekraattorina toimi Pierre Wijnants, jota avustivat François Van den Berghe ja Louis Nganga a Ndzando.


title: Joseph Kesenge Wandangakongu

text: Kesenge Wandangakongu erosi tehtävistään 18. lokakuuta 1997.


title: Zac MacMath

text: Zachary Michael ”Zac” MacMath (s. 7. elokuuta 1991 St. Petersburg, Florida, Yhdysvallat) on yhdysvaltalainen jalkapallomaalivahti. Hän edustaa Major League Soccerin Philadelphia Unionia.


title: Zac MacMath

text: Ennen ammattilaisuraansa MacMath pelasi yliopistojalkapalloa Marylandin yliopiston joukkueessa Terrapinsissä vuosina 2008–2010. Maryland voitti vuonna 2008 ja ylsi MacMathin aikana lisäksi kahdesti puolivälieriin. Joukkueen ykkösmaalivahtina toiminut MacMath valittiin muun muassa Atlantic Coast Conferencen tähdistöjoukkueeseen vuosina 2009–2010 ja kansallisen jalkapallovalmentajaliiton NSCAA:n tähdistöjoukkueeseen vuonna 2010. Kesällä 2010 hän kävi harjoittelemassa englantilaisseura Evertonissa maanmiehensä Tim Howardin opastuksessa.


title: Zac MacMath

text: MacMath siirtyi ammattilaiseksi kolmannen yliopistovuotensa jälkeen ja osallistui Major League Soccerin vuoden 2011 MLS SuperDraft -varaustilaisuuteen, jossa Philadelphia Union varasi hänet ensimmäisellä kierroksella numerolla viisi. Hän teki MLS-debyyttinsä 3. syyskuuta 2011 vierasottelussa Real Salt Lakea vastaan, missä hän korvasi loukkaantuneen Faryd Mondragónin puoliajalla.


title: Zac MacMath

text: MacMath kuului Yhdysvaltain jalkapalloliiton IMG Soccer Academy -koulutusohjelmaan vuosina 2006–2008. Hän osallistui alle 17-vuotiaiden MM-kilpailuihin vuonna 2007, missä hän pelasi kahdessa alkulohko-ottelussa.


title: Zac MacMath

text: Sittemmin MacMath on pelannut Yhdysvaltain alle 20-vuotiaiden joukkueessa muun muassa Milk Cup -harjoitusturnauksessa vuonna 2010, missä Yhdysvallat voitti mestaruuden, ja CONCACAFin alle 20-vuotiaiden mestaruuskilpailuissa vuonna 2011.


title: Joseph Bolangi Egwanga Ediba Tasame

text: Joseph Bolangi Egwanga Ediba Tasame (s. 29. joulukuuta 1937) on kinshasankongolainen roomalaiskatolinen piispa. Hänet vihki papiksi Budjalan hiippakuntaan paavi Paavali VI 6. tammikuuta 1966, ja hänet nimitettiin Budjalan piispaksi 24. tammikuuta 1974. Piispaksi vihkiminen seurasi 14. heinäkuuta. Pääkonsekraattorina toimi François Van den Berghe, jota avustivat Louis Nganga a Ndzando ja Joseph Kesenge Wandangakongu.


title: Joseph Bolangi Egwanga Ediba Tasame

text: Bolangi Egwanga Ediba Tasame erosi tehtävistään 22. lokakuuta 2009.


title: Albert Onyembo Lomandjo

text: Albert Onyembo Lomandjo (6. heinäkuuta 1931 Kindu – 11. tammikuuta 2016) oli spiritaaneihin kuulunut kinshasankongolainen roomalaiskatolinen piispa. Hänet vihittiin papiksi 27. heinäkuuta 1958 ja nimitettiin Kindun hiippakunnan piispaksi 17. toukokuuta 1966. Piispaksi vihkiminen seurasi 11. joulukuuta. Pääkonsekraattorina toimi Émile André Jean-Marie Maury, jota avustivat Aloys Mulindwa Mutabesha Mugoma Mweru ja Gustave Joseph Bouve.


title: Albert Onyembo Lomandjo

text: Onyembo Lomandjo erosi tehtävistään 17. tammikuuta 1978.


title: Gustave Olombe Atelumbu Musilamu

text: Gustave Olombe Atelumbu Musilamu (1. toukokuuta 1927 – 17. helmikuuta 2011) oli kinshasankongolainen roomalaiskatolinen piispa. Hänet vihittiin papiksi 28. heinäkuuta 1957 ja nimitettiin Wamban hiippakunnan piispaksi 5. syyskuuta 1968. Piispaksi vihkiminen seurasi 2. helmikuuta 1969. Pääkonsekraattorina toimi Bruno Torpigliani, jota avustivat Albert Onyembo Lomandjo ja Guillaume van den Elzen.


title: Gustave Olombe Atelumbu Musilamu

text: Olombe Atelumbu Musilamu erosi tehtävistään 11. kesäkuuta 1990.


title: André Mayamba Mabuti Kathongo

text: André Mayamba Mabuti Kathongo (1931 Mukila – 12. huhtikuuta 2016) oli kinshasankongolainen roomalaiskatolinen piispa. Hänet vihittiin papiksi 12. heinäkuuta 1959 ja nimitettiin Popokabakan hiippakunnan koadjuuttoripiispaksi 27. huhtikuuta 1978. Piispaksi vihkiminen seurasi 27. elokuuta. Pääkonsekraattorina toimi Pierre Bouckaert, jota avustivat Edoardo Rovida ja Alexander Mbuka-Nzundu.


title: André Mayamba Mabuti Kathongo

text: 1. joulukuuta 1979 Mayamba Mabuti Kathongosta tuli Popokabakan piispa, jona hän toimi, kunnes erosi tehtävistään 24. syyskuuta 1993.


title: Flash Point

text: Flash Point (, "Dou fo sin") on vuonna 2007 ensi-iltansa saanut hongkongilainen rikostoimintaelokuva. Elokuvan ohjasi Wilson Yip ja käsikirjoitti Szeto Kam-Yuen yhdessä Nicholl Tangin kanssa. Pääosissa näyttelivät Donnie Yen, Louis Koo ja Collin Chou.


title: Flash Point

text: Ma Jun on väkivaltaisista otteistaan tunnettu poliisi, joka yrittää Wilsonin kanssa saada kiinni vietnamilaisveljeskolmikon salakuljetuksesta. Wilson on soluttautunut veljesten jengiin, mutta paljastuu myöhemmin petturiksi ja loukkaantuu pahoin. Myöhemmin Wilsonin päästyä sairaalasta kotiin hän pitää juhlat, jonne tulevat myös hänen työkaverinsa. Vietnamilaisveljekset kuulevat asiasta ja räjäyttävät Wilsonin asunnon pommilla. Wilson ja Jun selviävät hengissä, mutta muut vieraat kuolevat. Jun päättää lähteä jengin perään yhä aggressiivisemmin ja unohtaen välillä poliisien käytännöt.


title: Edouard Mununu Kasiala

text: Edouard Mununu Kasiala (s. 15. elokuuta 1936) on trappisteihin kuuluva kinshasankongolainen roomalaiskatolinen piispa. Hänet vihittiin papiksi 20. elokuuta 1967 ja nimitettiin Kikwitin hiippakunnan vihkipiispaksi sekä Aquae Flaviaen titulaaripiispaksi 8. marraskuuta 1984. Piispaksi vihkiminen seurasi 24. maaliskuuta 1985. Pääkonsekraattorina toimi Alexander Mbuka-Nzundu, jota avustivat Eugène Biletsi Onim ja André Mayamba Mabuti Kathongo.


title: Edouard Mununu Kasiala

text: 10. maaliskuuta 1986 Mununu Kasiala sai nimityksen Kikwitin piispaksi.


title: Louis Nzala Kianza

text: Louis Nzala Kianza (s. 6. helmikuuta 1946) on kinshasankongolainen roomalaiskatolinen piispa. Hänet vihittiin papiksi 25. elokuuta 1972 ja nimitettiin Popokabakan hiippakunnan piispaksi 22. huhtikuuta 1996. Piispaksi vihkiminen seurasi 14. heinäkuuta. Pääkonsekraattorina toimi Faustino Sainz Muñoz, jota avustivat Frédéric Etsou-Nzabi-Bamungwabi ja Edouard Mununu Kasiala.


title: Christian Taylor

text: Christian Taylor (s. 18. kesäkuuta 1990) on yhdysvaltalainen yleisurheilija.


title: Christian Taylor

text: Alle 18-vuotiaiden MM-kisoissa 2007 hän voitti kolmiloikan ja sijoittui pituushypyssä kolmanneksi. Vuoden 2008 alle 20-vuotiaiden MM-kilpailuissa hän sijoittui pituushypyssä seitsemänneksi ja kolmiloikassa kahdeksanneksi. Lisäksi hän juoksi 4×400 metrin viestissä alkuerissä Yhdysvaltain joukkueessa. Loppukilpailussa toisella kokoonpanolla juossut joukkue voitti kultaa.


title: Christian Taylor

text: Daegun MM-kilpailuissa 2011 hän voitti maailmanmestaruuden kautta aikain viidenneksi parhaalla tuloksella 17,96 m. Hänestä tuli 21-vuotiaana kolmiloikan nuorin maailmanmestari. Istanbulin sisäratojen MM-kilpailuissa 2012 hän sijoittui toiseksi tuloksella 17,63 m. Kesäolympialaisissa 2012 Lontoossa Taylor voitti kolmiloikan olympiakultaa tuloksella 17,81 m. Moskovan MM-kilpailuissa 2013 hän sijoittui neljänneksi tuloksella 17,20. Pekingin MM-kilpailuissa 2015 hän voitti maailmanmestaruuden tuloksella 18,21 m. Tulos oli kautta aikain toiseksi paras ja jäi Jonathan Edwardsin maailmanennätyksestä kahdeksan senttimetriä.


title: Christian Taylor

text: Taylor voitti olympiakultaa jälleen Rio de Janeirossa 2016 tuloksella 17,86. Hän voitti kolmannen maailmanmestaruutensa Lontoossa 2017 tuloksella 17,68.


title: José Moko Ekanga

text: José Moko Ekanga PSS (s. 18. heinäkuuta 1958 Kinshasa) on kinshasankongolainen roomalaiskatolinen piispa. Hänet vihittiin papiksi Kinshasan arkkihiippakuntaan 1. elokuuta 1986 ja nimitettiin Idiofan hiippakunnan piispaksi 26. toukokuuta 2009. Piispaksi vihkiminen seurasi 15. elokuuta. Pääkonsekraattorina toimi Laurent Monsengwo Pasinya, jota avustivat Louis Nzala Kianza ja Edouard Mununu Kasiala.


title: Eugène Biletsi Onim

text: Eugène Biletsi Onim (8. elokuuta 1934 – 1. joulukuuta 1997) oli kinshasankongolainen roomalaiskatolinen piispa. Hänet vihittiin papiksi 29. maaliskuuta 1959 ja nimitettiin Idiofan hiippakunnan piispaksi 21. toukokuuta 1970. Piispaksi vihkiminen seurasi 13. syyskuuta. Pääkonsekraattorina toimi Joseph-Albert Malula, jota avustivat Alexander Mbuka-Nzundu ja Martin-Léonard Bakole wa Ilunga.


title: Eugène Biletsi Onim

text: Biletsi Onim erosi tehtävistään 4. marraskuuta 1994.


title: Vlado Ilievski

text: Vlado Ilievski (; s. 19. tammikuuta 1980 Strumica) on makedonialainen koripalloilija, joka edustaa nykyisin Anadolu Efesiä.


title: Vlado Ilievski

text: Ilievski aloitti koripallon KK Nemetali Strumican juniorijoukkeissa, joista hän nousi edustusjoukkueeseen jo kaudella 1995–1996. Kauden 1997–1998 Ilievski pelasi lukiokoripalloa Connecticutissa, mutta palasi seuraavaksi kaudeksi Eurooppaan, jossa hän siirtyi KK Partizaniin. Hän pelasi seurassa kaksi ja puoli kautta, ja siirtyi joulukuussa 2000 turkkilaiseen Antbirlik Antalyaan. Antalyassa Ilievski teki 16,4 pistettä ottelua kohden ja siirtyi seuraavaksi kaudeksi KK Union Olimpijaan, jossa hän vietti kaksi kautta.


title: Vlado Ilievski

text: Vuonna 2003 hän liittyi FC Barcelonan joukkueeseen, jossa hän voitti Espanjan-mestaruuden. Kahden kauden jälkeen Ilievski vaihtoi seuraa italialaiseen Pallacanestro Virtus Romaan, josta hän siirtyi tammikuussa 2007 Virtus Bolognaan. Kauden 2007–2008 Ilievski pelasi Mens Sana Basketissa, jonka jälkeen hän siirtyi takaisin Union Olimpijaan. Tammikuussa 2009 hän siirtyi loppukaudeksi Saski Baskoniaan, josta hän palasi jälleen Union Olimpijaan. Ilievski edusti seuraa vuoteen 2011 asti, jonka jälkeen hän liittyi Anadolu Efesiin.


title: Skeleton talviolympialaisissa 2014

text: Skeletonissa kilpailtiin Sotšin 2014 talviolympialaisissa 13. – 15. helmikuuta Sanki-liu'untakeskuksella. Paikalle yleisöä mahtui 9 000 henkilöä. Tapahtumia oli kaksi, joista toinen oli miehille ja toinen naisille.


title: Louis Mbwôl-Mpasi

text: Louis Mbwôl-Mpasi OMI (s. 11. helmikuuta 1931) on kinshasankongolainen roomalaiskatolinen piispa. Hänet vihittiin papiksi 26. tammikuuta 1962 ja nimitettiin Isangin hiippakunnan vihkipiispaksi sekä Carcabian titulaaripiispaksi 4. kesäkuuta 1984. Piispaksi vihkiminen seurasi 25. marraskuuta. Pääkonsekraattorina toimi Augustin Fataki Alueke, jota avustivat Lodewijk Antoon Jansen ja Eugène Biletsi Onim.


title: Louis Mbwôl-Mpasi

text: 1. syyskuuta 1988 Mbwôl-Mpasi sai nimityksen Isangin ja 20. toukokuuta 1997 Idiofan hiippakunnan piispaksi. Hän jäi eläkkeelle 31. toukokuuta 2006.


title: Stéphane Richelmi

text: Stéphane Richelmi (s. 17. maaliskuuta 1990 Monte Carlo) on monacolainen moottoriurheilija. Hän on entisen MM-ralli kuljettajan Jean-Pierre Richelmin poika.


title: Stéphane Richelmi

text: Richelmi aloitti ajouransa Belgian Formula Renault 1.6-sarjassa vuonna 2006 sijoittuen sarjan 12:ksi. Seuraavana vuonna hän siirtyi Eurocup Formula Renault 2.0-sarjaan, jossa ei kuitenkaan päässyt pisteille ja sijoittui 18:nneksi. Richelmi kilpaili samana vuonna kaksi kilpailua Italian Formula Renault-sarjassa. Vuonna 2008 Richelmi kilpaili Formula Renault 2.0 West European Cup-sarjassa, missä hän sai 10 pistettä ja jätti sarjan kesken kauden sijoittuen lopputuloksissa 16:ksi.


title: Stéphane Richelmi

text: Vuonna 2008 Richelmi kilpaili myös Formula 3 Euroseries-sarjassa kuuden kilpailun ajan. Hänen paras sijoituksena oli 18.sija, minkä hän saavuttii ensimmäisessä kilpailussaan Barcelonassa. Vuonna 2009 Richelmi siirtyi kilpailemaan Britannian Formula 3-sarjaan. Hän keräsi neljä pistettä sijoittuen sarjan 19:ksi. Richelmi ajoi samana vuonna myös Italian Formula 3-sarjaa. Siellä hän keräsi 92 pistettä ja sijoittui sarjan kuudenneksi. Kaudella 2010 hän sijoittui saman sarjan toiseksi ottaen neljä voittoa ja yhden paalupaikan.


title: Stéphane Richelmi

text: Vuonna 2011 Richelmi siirtyi kilpailemaan World Series by Renault-sarjaan, jossa hän sai kuusi pistettä. Samana vuonna Richelmi ajoi Monzassa kaksi kilpailua GP2-sarjassa tuuraten Belgiassa loukkaantunutta maanmiestään Stefano Colettia. Vuonna 2012 Richelmi ajoi täyden kauden GP2-sarjassa jatkaen Trident-tallissa. Hän saavutti yhden palkintosijan ja 25 pistettä sijoittuen sarjan 18:nneksi. Vuonna 2013 Richelmi jatkoi GP2-sarjassa DAMS-tallissa. Hän saavutti yhden paalupaikan ja yhden kakkossijan kauden aikana sijoittuen sarjan kahdeksanneksi. Vuonna 2014 Richelmi jatkoi GP2:ssa samassa tallissa. Hän otti ensimmäisen GP2-voittonsa kotiradallaan Monacon sprinttikilpailussa. Loppupisteissä hän sijoittui sarjan yhdeksänneksi.


title: Stéphane Richelmi

text: Vuodesta 2014 eteenpäin Richelmi on ajanut Blancpain Sprint Series -sarjassa.


Construcciones y Auxiliar de Ferrocarriles (lyh. CAF) on espanjalainen kiskoliikennekaluston valmistaja. Yrityksen päämaja on Beasainin kaupungissa Baskimaassa. CAF suunnittelee ja valmistaa kauko- ja lähijunakalustoa sekä raitiovaunuja ja metrojunia sekä tuottaa kalustonhuoltopalveluita. Yritys on valmistanut ensimmäiset kymmenen Sm4-lähijunayksikköä suomalaiselle rautatieyhtiölle VR Groupille sekä Helsingin metron uusimmat M300-sarjan metrojunat.


title: Lahti-Samppa

text: Lahti-Samppa (oik. Samppa Rinne) on suomalainen hip hop -musiikkiin erikoistunut tuottaja Lahdesta.


title: Lentopallon miesten SM-sarjakausi 1987–1988

text: Lentopallon miesten mestaruussarjassa kaudella 1987–1988 pelattiin kymmenen joukkueen nelinkertainen runkosarja, josta kaksi parasta selvisi suoraan loppuotteluihin ja kaksi seuraavaa pronssikamppailuun. Aiemmista vuosista poiketen ei jatkosarjoja pelattu, eikä myöskään välieräsarjoja. Sarjan viimeinen putosi suoraan ykkössarjaan ja yhdeksänneksi sijoittunut joutui karsimaan paikastaan.


text: Jyväskylän Kiri putosi suoraan ykkössarjaan, jonka voittaja Etelä-Kuopion Ilves nousi SM-sarjaan.


title: Filettino

text: Filettino on Italian kunta Lazion alueella Frosinonen maakunnassa noin 70 km itään Roomasta ja 30 km pohjoiseen Frosinonesta. Kunnassa on arviolta 565 asukasta (vuonna 2015) ja sen pinta-ala on 77,46 neliökilometriä. Filettino muodostaa myös tunnustamattoman Filettinon ruhtinaskunnan.


title: Filettino

text: Filettinon naapurikunnat ovat Canistro, Capistrello, Cappadocia, Castellafiume, Civitella Roveto, Guarcino, Morino, Trevi nel Lazio ja Vallepietra.


title: Filettino

text: Alun perin alue oli eekvien asuttuma. Pienenä kylänä se sälyi aina 800-luvulle, jolloin siitä tuli turvapaikka saraseenien hyökkäyksiltä. Vuonna 1297 alue tuli paavi Bonifacius VIII:n veljenpojan Pietro Caetanin haltuun. Caetanit tunnettiin julmana ja sortavana sukuna, joka murskasi useita kansannousuja ennen kuin viimeiset Filettinon Caetanit teloitettiin Castel Sant'Angelossa Roomassa.


title: Filettino

text: Elokuussa 2011 Italian hallitus ilmoitti, että kaikkien alle 1000 asukkaan kylien tulisi yhdistyä naapurikylien kanssa hallintokulujen säästämiseksi. Näin ollen Filettino määrättiin toteuttamaan kuntaliitos Trevi nel Lazion kaupungin kanssa. Filettinon kunnanjohtaja Luca Sellari aloitti kampanjan kylän itsenäistämiseksi omaksi valtiokseen. Kylä alkoi painaa omaa valuuttaansa, fioritoa (). Nimi viittaa Sellarin toteamaan, kuinka kylä tulisi kukoistamaan uudessa muodossaan. Lisäksi fiorito viittaa ensimmäiseen italialaiseen rahaan, 1200-luvulla käyttöön tulleeseen Firenzen floriiniin. Vaikka tällä hetkellä rahaa voi käyttää vain paikallisissa kaupoissa ja se on eräänlainen matkamuisto turisteille, on tarkoitus rahan virallistamisen myötä määrittää vaihtokurssi siten, että euro vastaa kahta fioritoa.


title: Filettino

text: Lisäksi kunta on ottanut käyttöön oman ruhtinaskunnan vaakunan ja latinankielisen moton "nec flector, nec frango" (). Kyläläiset aikovat kutsua Filettinon ruhtinaaksi Italian viimeisen kuninkaan Umberto II:n pojanpojan, Venetsian ja Piemonten prinssin Emanuele Filiberto di Savoian.


title: Filettino

text: Filettino pyrkii San Marinon kaltaiseen pikkuvaltion asemaan. "Itsenäistymisen" myötä Filettinosta on tullut suosittu turistikohde ja piristysruiske kylän kauppiaille ja yrittäjille.


title: Lübeck-Travemünde F4

text: Lübeck-Travemünde F4 oli Saksan keisarikunnan laivaston käytössä ollut kaksitasoinen ja yksimoottorinen vesi- ja tiedustelulentokone, jonka voimanlähteenä oli 200 hevosvoiman Benz Bz IV.


title: Lübeck-Travemünde F4

text: Koneita valmistui 1917–1918 kaikkiaan 34 kappaletta ja niiden runkonumerot olivat 1971–1973, 2135 ja 7001–7030.


title: Mairena del Aljarafe

text: Mairena del Aljarafe on noin 44 000 asukkaan kunta Sevillan metropolialueella Espanjan Andalusiassa. Kunta sijaitsee Sevillan kaupungin lounaispuolella noin seitsemän kilometrin päässä Sevillan historiallisesta keskustasta. Sevillan metron Ciudad Expon ja Cavalerin asemat sijaitsevat Mairena del Aljarafessa.


title: Kloorisyklitsiini

text: Kloorisyklitsiini on antihistamiineihin kuuluva lääkeaine, jota käytetään allergioista johtuvan nuhan, nokkosihottuman ja kutinan hoitoon, sekä oksentelun ehkäisyyn. Sitä voidaan käyttää yhdessä hydrokortisonin kanssa paikallisesti esimerkiksi allergioista ja tulehduksista johtuviin yliherkkyysreaktioihin ja kutinaan. Lisäksi sillä on serotoniinireseptoria estäviä, antikolinergisiä, sekä puuduttavia vaikutuksia.


title: Kloorisyklitsiini

text: Kloorisyklitsiiniä myydään Yhdysvalloissa ja muutamissa muissa maissa. Sen kauppanimiä ovat Di-Paralene, Mantadil, Pruresidine ja Trihistan.


title: Kloorisyklitsiini

text: Kloorisyklitsiini on rakenteeltaan piperatsiinijohdos ja on rakenteellisesti lähellä syklitsiiniä, joka myös on antihistamiini ja oksentelulääke. Kloorisyklitsiini esiintyy hydrokloridimuodossa (kloorisyklitsiinihydrokloridi).


title: Kloorisyklitsiini

text: Kloorisyklitsiini on vaikutusmekanismiltaan histamiini H1 -reseptorin antagonisti eli reseptorinsalpaaja. Sillä on myös lievä muskariinireseptoria estävä, lihasjännitystä estävä ja noradrenaliinin toimintaa vahvistava vaikutus.


title: Kloorisyklitsiini

text: Rottakokeissa kloorisyklitsiinin on todettu leviävän annostelun jälkeen joka puolelle elimistöä. Suurimpina pitoisuuksina sitä oli keuhkoissa, munuaisissa, pernassa ja maksassa.


title: Kloorisyklitsiini

text: Kloorisyklitsiini hajoaa elimistössä muiksi aineiksi syklitsiiniä hitaammin. Yhdiste metaboloituu syklitsiinin tavoin N-demetyloituneeseen muotoonsa eli norkloorisyklitsiiniksi (CHClN). Norkloorisyklitsiinillä on vähäinen antihistamiinivaikutus. Norkloorisyklitsiiniä käytetään samantapaisen pahoinvointilääkkeen, meklotsiinin, valmistuksessa.


title: Kloorisyklitsiini

text: Kloorisyklitsiinin sivuvaikutukset ovat yleensä lieviä. Tavanomaisia antikolinergisiä haittoja kuten suun kuivumista voi antimuskariinisen vaikutuksen vuoksi esiintyä. Keskushermostoperäisinä oireina voi esiintyä huimausta ja koordinaatiokyvyn heikkenemistä ja muita antihistamiinien tyypillisiä keskushermoston lamautumisesta seuraavia haittoja.


title: San Juan de Aznalfarache

text: San Juan de Aznalfarache on noin 21 000 asukkaan kunta Sevillan metropolialueella Espanjan Andalusiassa. Kunta sijaitsee Sevillan kaupungin lounaispuolella noin neljän kilometrin päässä Sevillan historiallisesta keskustasta. Sevillan metron San Juan Alton ja San Juan Bajon asemat sijaitsevat San Juan de Aznalfarachessa.


title: Jiujiang

text: Jiujiang (, pinyin: Jiǔjiāng Shì) on prefektuuritason kaupunki Kiinan Jiangxin maakunnan pohjoisosassa. Kaupungin keskusta sijaitsee linnuntietä noin 115 kilometriä maakunnan pääkaupungista Nanchangista pohjoiseen. Prefektuurin pinta-ala on 18 823 neliökilometriä ja väkiluku 4,73 miljoonaa (2010). Suomeksi "jiǔjiāng" tarkoittaa yhdeksää jokea.


title: Jiujiang

text: Prefektuuri rajoittuu pohjoisessa Xianningin, Huangshin, Huanggangin, Anqingin, itässä Chizhoun ja Shangraon, etelässä Nanchangin ja Yichunin, lännessä Yueyangin prefektuureihin.


title: Jiujiang

text: Vuonna 2005 kaupunki kärsi pieniä vahinkoja Ruichangin maanjäristyksessä, myös muutamia kuolonuhreja raportoitiin Jiujiangin alueelta.


title: Jiujiang

text: Piirikuntatasolla prefektuuri jakautuu kolmeen kaupunkipiiriin, kolmeen piirikuntatason kaupunkiin ja seitsemään piirikuntaan seuraavasti:


title: Jiujiang

text:
1. Xunyang (浔阳区),
2. Lianxi (濂溪区),
3. Chaisang (柴桑区),
4. Ruichang (瑞昌市),
5. Gongqingcheng (共青城市),
6. Lushan (庐山市),


title: Jiujiang

text:
7. Wuning (武宁县),
8. Xiushui (修水县),
9. Yongxiu (永修县),
10. De’an (德安县),
11. Duchang (都昌县),
12. Hukou (湖口县) ja
13. Pengze (彭泽县).


title: Sílvia Soler Espinosa

text: Sílvia Soler Espinosa (s. 19. marraskuuta 1987 Elche) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 54 toukokuussa 2012. Hän on voittanut urallaan yhden WTA-turnauksen nelinpelissä.


title: Sílvia Soler Espinosa

text: Soler Espinosa pelasi Grand Slam -turnauksen pääsarjassa ensimmäisen kerran Ranskan avoimissa 2011, jossa hän pääsi toiselle kierrokselle voitettuaan Jelena Vesninan. Toisella kierroksella hän hävisi Li Nalle. Samana vuonna Yhdysvaltain avoimissa hän eteni kolmannelle kierrokselle voitettuaan Kimiko Date-Krummin ja Kaia Kanepin. Kolmannella kierroksella hän hävisi Carla Suárez Navarrolle.


title: Kauna (filosofia)

text: Kaunalla () tarkoitetaan filosofiassa ja psykologiassa tietyn tyyppistä paheksuntaa tai vihamielisyyttä. Kauna suuntautuu siihen, minkä yksilö tunnistaa turhautumisensa syyksi. Heikkouden, huonommuuden tai kateuden tunne suhteessa tähän syyhyn synnyttää arvojärjestelmän (tai moraalisuuden), joka kieltää turhautumisen lähteen. Minä luo vihollisen eristääkseen itsensä syyllisyydestä.


title: Kauna (filosofia)

text: Eksistentiaalifilosofi Søren Kierkegaard esitteli kaunan filosofisena ja psykologisena käsitteenä 1800-luvulla. Myöhemmin Friedrich Nietzsche laajensi käsitettä itsenäisesti. Kaunalla onkin keskeinen osa Nietzschen herra-orja-ajattelussa.


title: Irakin–Iranin sodan tausta

text: Irakin–Iranin sodan tausta on niitä asioita ja tapahtumia jotka johtivat Irakin–Iranin sotaan 1980-luvulla. Sotaan johtivat maiden kiistat Shatt al-Arabin vesiväylästä, ajatollah Khomeinin halu levittää islamilaista vallankumousta Irakin šiialaisten keskuuteen sekä se, että Irakin diktaattori Saddam Hussein tahtoi arabimaiden johtoon muun muassa valtaamalla Iranin öljykenttiä.


title: Irakin–Iranin sodan tausta

text: Irak ja Iran ja olivat etnisesti varsin erilaisia valtioita. Vanhalla ajalla Mesopotamian ja Iranin kansat olivat monestikin sodassa keskenään, muun muassa Elam taisteli Sumeria ja Babyloniaa vastaan. Iranissa asui pääosin alkuperältään indoiranilainen kansa, persialaisia, azereita, kurdeja ym. Irakissa taas asui lähinnä arabeja ja kurdeja. Kurdit loivat osaltaan jännitteitä Irakin ja Iranin välille.


title: Irakin–Iranin sodan tausta

text: Uskonnossa oli eroja. Iranista tuli šiialainen valtio Persian safavidien aikana. Irak oli taas sunnivetoinen valtio, vaikka šiialaisuus olikin syntynyt siellä, ja siellä oli enemmän šiialaisia kuin sunneja. Se että šiiat olivat sunneja huonommassa asemassa, aiheutti ajoittain tyytymättömyyttä šiiojen keskuuteen.


title: Irakin–Iranin sodan tausta

text:
Kiista joistain alueista periytyi muutaman sadan vuoden takaa, osmanien ja Persian välisestä kilpailusta.
Osmanit surmasivat 40 000 šiiaa vuonna 1512 ja ja safavidit tunkeutuivat nykyisen Irakin alueelle 1623 ja 1638.


title: Irakin–Iranin sodan tausta

text: 1600-, 1700- ja 1800-luvuilla tehtiin monia rajasopimuksia Persian ja Osmanien valtakunnan välille. Toisen maailmansodan jälkeen kiista alkoi näkyä yhä enemmän irakilaispoliitikkojen puheissa.


title: Irakin–Iranin sodan tausta

text: Irakilla ja Iranilla oli vanha kiista rajasta ja nimenomaan Shatt al-Arabin vesiväylästä, jossa kaksi suurta virtaa, Eufrat ja Tigris yhdistyvät. Irakilaisilla oli halua liittää osia Iranin maakunnasta Khūzestānista itseensä jo kauan ennen Saddam Husseinin valtakautta. Khūzestānissa, entisessä Arabistanissa asui lähinnä arabeja. Sodan perimmäinen syy lienee ollut Saddamin halu ratkaista vanha Irakin ja Iranin välinen kiista vesiväylästä sekä vallata Iranilta Abadanin lähellä sijaitsevia Khūzestānin öljykenttiä ja näin rakentaa Irakista voimakas paikallinen valtio. Tämä olisi myös kasvattanut Saddamin kansansuosiota.


title: Irakin–Iranin sodan tausta

text:
Vuonna 1969 Irakin pääministeri kutsui Khūzestānia Arabistaniksi. Vuonna 1971 katkesivat diplomaattiset suhteet Irakin ja Iranin väliltä, koska Iran tuki Irakin kurdikapinaa. Yhdysvallat avusti Irakin kurdeja vuodesta 1972. Samana vuonna Neuvostoliitto sopi Irakin kanssa sotilaallisesta avusta. Irak ja Iran toimivat Israelia vastaan muun muassa Jom kippur -sodassa 1973, mutta tämä ei helpottanut muuten maiden välejä. Sekä Irak että Iran hyötyivät öljykriisin aiheuttamasta raakaöljyn hinnan noususta ja saattoivat ostaa lisärahoilla muun muassa aseita.
Vuonna 1974 Irakin ja Iranin rajoilla kahakoitiin molemminpuolisin raskain tappioin. Irakin päätös sulkea öljyrikas Kirkukin alue pois tulevasta autonomisesta kurdialueesta suututti kansallismieliset kurdit aseelliseen kapinaan. Iran tuki Irakin kurdeja, jotka jätti seuraavana vuonna pulaan kun Iranin kanssa sovittiin asioista. Joulukuussa 1974 šiiat aloittivat maan eteläosassa kapinan, mutta se päättyi hallituksen järjestämiin vangitsemisiin ja teloituksiin. Vuonna 1975 iranilaiset toivat sotilaitaan kurdialueille ja Irakin sekä Iranin rajalla oli sen takia välikohtauksia. Irak yritti vastapainoksi tukea Iranin kurdien ja Khūzestānin arabien vastarintaa Irania vastaan. Neuvostoliitto ja arabimaat eivät tukeneet konfliktissa Irakia. Iran pelkäsi kapinaliikkeiden syntyä alueelleen ja täysimittaista sotaa. Shatt al-Arabin jaosta saatiin aikaan Algerin sopimus 6. maaliskuuta 1975, jossa Irak joutui antamaan puolet väylästä Iranille, mikä koettiin Irakin kenraalien keskuudessa nöyryyttävänä. Näin vaikka iranilaiset antoivat vastapainoksi pari kylää Qasr-i-Shrinin alueelta. Tämä johtui siitä, että sopimus salli Iranin käytännössä valvoa vesiväylän käyttöä. samoin Irak ja Iran sopivat vuonna 1975 ettei Iran auta enää Irakin kurdeja. Helmikuussa 1977 šiiat kapinoivat muun muassa Najafissa ja Karbalassa, mutta poliisin kukistaessa kapinan ei kuolonuhreiltakaan vältytty.


title: Irakin–Iranin sodan tausta

text: Ennen sotaa Iranin šaahi osti runsaasti aseita Yhdysvalloista. Irakin asevoimien kalusto oli hankittu Neuvostoliitosta, joka ei tuohon aikaan myynyt parasta kalustoaan. Molemmilla mailla oli suuret asevoimat. Irakin asevoimien varustelutaso oli heikompi. Iranin islamilainen vallankumous kuitenkin muutti tilanteen – Iran ei tulisi saamaan Yhdysvalloista apua, päinvastoin se oli asesaarron alainen ja Yhdysvallat pyrki estämään sen öljynviennin. Toisaalta Iranin öljyntuotanto kutistui ulkomaisten avustajien vetäydyttyä. Suunnilleen samaan aikaan Iranin islamilaisen vallankumouksen kanssa Saddam Hussein kaappasi vallan kenraali Ahmed Hassan Bakrilta. Saddam Hussein oli ennen sodan aloittamista tehtyjen pienten rajahyökkäysten perusteella päätellyt, ettei islamilaisen vallankumouksen heikentämä Iran pystyisi tehokkaaseen vastarintaan Irakin hyökkäystä vastaan. Irakin asevoimien upseerit suosittelivat maansa johtoa hyökkäämään Iraniin. Iranissa teloitettiin korkeita šaahin ajan upseereita ja vallankumouskaartit olivat heikkoja. Iranin armeijasta lähti upseereita edelleen maanpakoon. Iranin armeijalla oli myös pulaa sen käyttämän yhdysvaltalaisen sotilaskaluston varaosista, mikä heikensi ratkaisevasti armeijan taistelukykyä. Sekä Irakissa että länsimaisessa mediassa arvioitiin Iranin asevoimien kaluston käyttömahdollisuuksien heikentyneen jopa 40 %:iin alkuperäisestä. Arviolta 1/3 panssareista ja 1/2 koneista ei ollut enää käyttökunnossa. Lisäksi maasta poistuneet yhdysvaltalaiset sotilasneuvonantajat vaikeuttivat tilannetta muun muassa tuhoamalla varaosien tietokantoja tietokoneista.


title: Irakin–Iranin sodan tausta

text: Saddam uskoi lisäksi iranilaisten kääntyvän Khomeinin vallankumousta vastaan – vastaava oletus kuin Adolf Hitlerillä tämän hyökätessä Neuvostoliittoon vuonna 1941, oletus kuitenkin aliarvioi kansallistunteen. Koska islamilaisen vallankumouksen pelättiin leviävän Lähi-idässä (Irakissahan oli huomattava määrä šiioja) Hussein oletti Yhdysvaltojen epäilemättä tukevan Irakia Irania vastaan. 1970-luvun puolivälistä alkaen Yhdysvallat oli rakentanut Rapid Deployment Force-iskujoukkoja etenkin Saudi-Arabian hallitseman öljyn suojaamiseksi. Naton arvioissa Neuvostoliitto pyrkisi horjuttamaan tilannetta ensin Iranissa. Neuvostoliiton joukot olivat Irakin hyökätessä Afganistanissa, Iranin naapurimaassa. Neuvostoliiton ja Irakin väliset suhteet olivat kuin liittolaismaiden, kun Irak hyökkäsi Iraniin. Molemmilla supervalloilla oli ollut omat kuvitelmansa Iranin luhistumisesta, minkä vuoksi Irak tiesi, ettei Iran saisi tukea miltään taholta.


title: Irakin–Iranin sodan tausta

text: Sodan väitetään olleen vältettävissä vielä vuonna 1979. Etelä-Irakissa on enin osa väestöstä šiiamuslimeja, vaikka vallassa olivat sunnimuslimit. Khomeini kehotti arabimaailman šiioja nousemaan sunnihallituksia vastaan seuraten Iranin islamilaisen vallankumouksen esimerkkiä. Iranilaisten uskonjohtajien mielestä baathistien hallitsema Irak oli ei-islamilainen valtio, joka sorti šiioja. Irakissa olikin 1979-1980 Iranin tukemia šiiojen mellakoita.


title: Irakin–Iranin sodan tausta

text: Sodan välittömänä syynä käytettiin Ad Dawahin 1. huhtikuuta tekemää murhayritystä Irakin pääministeri Tariq Azizia vastaan. Iskussa kuoli 20 baathistia. Myöhemmin huhtikuussa yritettiin murhata tiedotusministeri Latif Nusseif al-Jasim. Vaikka monet Irakin šiiat eivät Iranin mullahien puolella olleetkaan, niin Muhammad Baqir al Sadr oli kääntynyt Khomeinin puolelle Najafissa ja julkaisi 4. helmikuuta 1979 fatwan, jossa kielsi šiialaisia liittymästä baath-puolueeseen. Niinpä Irakin hallitus pidätytti al Sadrin ja hänen sisarensa Amina Haydan, joka tunnettiin paremmin nimellä Bint al-Huda. Kun Irakin šiiat osoittivat mieltään al Sadrin pidättämisen puolesta, Irakin hallitus hirtätti molemmat. Irakin merkittävimmän hengellisen šiiajohtajan hirttäminen aiheutti vastalauseryöpyn šiiamaailmassa, ja toukokuussa 1980 oli rajavälikohtauksia Irakin ja Iranin rajalla. Niinpä Irakin–Iranin sodan perimmäisenä syynä onkin pidetty sitä, että Saddam pelkäsi Khomeinin syöksevän hänet vallasta, ja päätti estää tämän hyökkäämällä Iraniin pyrkien syöksemään Khomeinin vallasta.


title: Irakin–Iranin sodan tausta

text: Irakin armeijalla oli kuitenkin omat ongelmansa. 75 % armeijasta oli šiioja ja pelättiin etteivät šiiat mielellään taistelisi uskonveljiään vastaan. Lisäksi Irakin laivasto oli heikompi kuin Iranin. Irakin armeijan lentokoneista vain puolet olivat taistelukykyisiä. Pommittajat eivät saaneet lentää, koska niiden pelättiin pommittavan Saddamia itseään. Saddam oli tapattanut monia armeijan upseereita ja paras kalusto ja koulutetuimmat joukot oli käytössä Saddamin suojelemiseksi, ei rintamalla. Saddam tiesi Irakin ylivoiman Iraniin nähden olevan ohimenevä. Lisäksi Irakia uhkasi muun muassa se, että Iran pystyisi teoriassa helposti valtaamaan sen pienen osuuden Persianlahden rannikosta ja estämään maan ulkomaankaupan sitä kautta. Irakia uhkasi myös pohjoisessa mahdollinen kurdien liittyminen Iranin puolelle.


title: Irakin–Iranin sodan tausta

text: Rajavälikohtauksia sattui maiden välisellä rajalla pitkin vuotta 1980. Molemmat hyökkäilivät toistensa alueelle rajan yli. Elokuussa rajavälikohtauksissa käytettiin tykistöä ja Irak keskitti Qasr-e-Shirinin lähelle 300 panssaria. Irak kokeili menestystään valtaamalla rajakyliä, joita Iran ei ollut antanut Irakille vuoden 1975 sopimuksessa. Näihin hyökkäyksiin Iran ei kyennyt kunnolla vastaamaan, mistä irakilaiset päättelivät Iranin olevan kaoottisessa tilassa. Huhtikuussa Iranin tukema islamilainen ad-Dawa Islami-puolue teki terrori-iskun Irakin hallitusta vastaan. Irakin varapääministeri Tariq Aziz haavoittui iskussa.


title: Cercanías Sevilla

text: Cercanías Sevilla on Renfen liikennöimä lähijunajärjestelmä Sevillan kaupungissa ja ympäryskunnissa Espanjassa. Järjestelmä koostuu viidestä linjasta, joista tällä hetkellä neljä on käytössä. Järjestelmän yhteispituus on 251 kilometriä ja sen varrella on 33 asemaa.


title: Cercanías Sevilla

text: Linjan C-1 vuoroväli on ruuhka-aikana 15 minuutin luokkaa ja reittiä liikennöidään Civia-sähköjunayksiköillä.


title: Cercanías Sevilla

text: Noin 10 kilometriä pitkä linja C-2 kulkee Sevillan päärautatieasemalta Guadalquivir-joen haarojen väliselle saarelle, jossa sijaitsee Estadio Olímpico de la Cartuja -stadion. Linjalla tehdään parhaillaan muutostöitä, ja se on tarkoitus ottaa käyttöön keväällä 2012.


title: Cercanías Sevilla

text: Linja C-3 kulkee samaa reittiä linjan C-1 kanssa ennen siirtymistään Meridaan vievälle raiteelle. Linjaa liikennöidään vain kolmesti päivässä kumpaankin suuntaan.


title: Cercanías Sevilla

text: Kehämäinen linja C-4 tekee 18 kilometriä pitkän lenkin noin 20 minuutissa. Junia kulkee koko päivän puolen tunnin välein.


title: Cercanías Sevilla

text: Linja C-5 on otettu käyttöön maaliskuussa 2011. Sen vuoroväli on noin 40 minuuttia.


title: Gloria Ubiebor

text: Gloria E. Ubiebor (o.s. Kemasuode, s. 30. joulukuuta 1979 Bomadi, Delta) on nigerialainen pikajuoksija.


title: Gloria Ubiebor

text: Ubiebor oli Ateenan olympialaisissa 2004 mukana Nigerian joukkueessa, joka sijoittui pikaviestissä seitsemänneksi ajalla 43,42. Seuraavana vuonna hän oli jälleen mukana maansa viestijoukkueessa, joka juoksi Helsingin MM-kisoissa seitsemänneksi ajalla 43,25. Vuoden 2006 Afrikan-mestaruuskilpailuissa Bambousissa hän oli 100 metrin juoksussa seitsemäs ajalla 12,14 ja karsiutui 200 metrin juoksun alkuerissä ajalla 24,38. Hän sijoittui seuraavana vuonna Afrikan kisoissa 100 metrillä kuudenneksi ajalla 11,53.


title: Gloria Ubiebor

text: Ubiebor karsiutui Pekingin olympialaisissa 2008 200 metrin alkuerissä, ja oli mukana Nigerian pikaviestijoukkueessa. Joukkue sijoittui alun perin kolmanneksi ajalla 43,04, mutta nousi myöhemmin olympiahopealle kun edelle sijoittunut Venäjän joukkue hylättiin vuonna 2016. Seuraavana vuonna hän kärähti dopingista ja sai kahden vuoden kilpailukiellon, joka päättyi 23. heinäkuuta 2011.


title: Gloria Ubiebor

text: Ubiebor on 150 senttimetriä pitkä ja painoi aktiiviaikoinaan 65 kilogrammaa.


title: Felicity – neitsyestä nymfomaaniksi

text: Felicity – neitsyestä nymfomaaniksi on vuonna 1979 ensi-iltansa saanut australialainen seksploitaatioelokuva, jonka on ohjannut John D. Lamond.


title: Felicity – neitsyestä nymfomaaniksi

text: Elokuva kertoo nuoresta Felicity-tytöstä, jonka seksuaalisuus on heräämässä. Felicity on elänyt sisäoppilaitoksessa suojattua elämää.


title: Felicity – neitsyestä nymfomaaniksi

text: Hän saa isältään kesälomalahjaksi matkan Hongkongiin. Matkan aikana Felicity tutustuu vapaaseen seksiin, löytää ystäviä ja rakkauden.


title: Lentopallon miesten SM-sarjakausi 1986–1987

text: Lentopallon miesten mestaruussarjassa kaudella 1986–1987 pelattiin kymmenen joukkueen runkosarja, josta kuusi parasta selvisi mitalisarjaan ja loput neljä alempaan jatkosarjaan taistelemaan sarjapaikastaan.


text: Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0


text: Jatkosarjaan annettiin lähtöpisteitä runkosarjan sijoituksen perusteella 3-2-1-0


text: Oriveden Ponnistus putosi suoraan. PNMKY karsintaan.


text: Karsintasarjaan saivat KuPS ja Veikot -84 kaksi lähtöpistettä.


text: KuPS nousi SM-sarjaan. Veikot -84 sarjakarsintaan.


title: Jean-Claude Makaya Loembe

text: Jean-Claude Makaya Loembe (s. 13. toukokuuta 1954 Pointe-Noire) on brazzavillenkongolainen roomalaiskatolinen piispa. Hänet vihittiin papiksi 3. heinäkuuta 1983 ja nimitettiin Pointe-Noiren hiippakunnan piispaksi 19. joulukuuta 1994. Piispaksi vihkiminen seurasi 22. huhtikuuta 1995. Pääkonsekraattorina toimi Albert Rouet, jota avustivat Diego Causero ja Barthélémy Batantu.


title: Jean-Claude Makaya Loembe

text: Makaya Loembe poistettiin virastaan 31. maaliskuuta 2011.


title: Barthélémy Batantu

text: Barthélémy Batantu (14. heinäkuuta 1925 – 26. huhtikuuta 2004) oli brazzavillenkongolainen roomalaiskatolinen arkkipiispa. Hänet vihittiin papiksi 28. kesäkuuta 1959 ja nimitettiin Brazzavillen arkkipiispaksi 15. marraskuuta 1978. Piispaksi vihkiminen seurasi 11. helmikuuta 1979. Pääkonsekraattorina toimi Duraisamy Simon Lourdusamy, jota avustivat Michel-Jules-Joseph-Marie Bernard ja Jean Pierre Marie Orchampt.


title: Barthélémy Batantu

text: Batantu jäi eläkkeelle 23. tammikuuta 2001.


title: Venni

text: Venni on vanha suomalainen etunimi, joka on käytössä useimmiten miehen, toisinaan myös naisen nimenä. Se on kasvattanut suosiotaan 2000-luvulla. Nimeä on käytetty myös Vernerin kutsumanimenä. Väestörekisterikeskuksen tietojen mukaan nimi Venni on Suomessa annettu elokuuhun 2018 mennessä noin 825 miehelle, joista yli puolet on syntynyt 2010-luvulla, sekä viimeisen sadan vuoden aikana noin 80 naiselle. Naisen nimenä yleisempi on Venny, joka on Suomessa annettu noin 320 henkilölle..


title: Venni

text: Vuodesta 2020 lähtien Vennin nimipäivä on 17. elokuuta.


title: Apollo 18 (täsmennyssivu)

text: Apollo 18 voi tarkoittaa seuraavia:


title: Rainbow Warrior (2011)

text: Rainbow Warrior tai Rainbow Warrior III () on vuonna 2011 valmistunut, ympäristöjärjestö Greenpeacen omistama laiva. Se on järjestön kolmas samanniminen laiva. Rainbow Warrior III on rakennettu mahdollisimman ympäristöystävälliseksi. Laivalla on tarkoitus tukea ympäristöaktivistien toimintaa lakeja rikkovia yrityksiä ja valtioita vastaan. Greenpeace on rahoittanut laivan rakentamista muun muassa hyväntekeväisyyshuutokaupoilla.


title: Rainbow Warrior (2011)

text: Greenpeacen aiemmista Rainbow Warrior -laivoista ensimmäisen eli Rainbow Warrior I:n Ranskan hallitus upotti vuonna 1985, toinen oli käytössä vuoteen 2011 saakka.


title: Orlando (romaani)

text: Orlando on Virginia Woolfin vuonna 1928 ilmestynyt romaani. Teoksen on suomentanut Kirsti Simonsuuri vuonna 1984. Romaanin pohjalta on tehty samanniminen elokuva vuonna 1992.


title: Orlando (romaani)

text: Orlandoa pidettiin aikanaan kuvauksena Virginia Woolfin ystävästä Vita Sackville-Westistä. Myöhemmin sitä on tulkittu feministisenä tutkielmana sukupuolesta ja naiskirjailijoiden asemasta.


title: Orlando (romaani)

text: Romaani kertoo nuoren aatelismiehen Orlandon tarinan 1500-luvun lopulta 1900-luvun alkuun. Kertomuksen aikana sankari itse vanhenee vain 36-vuotiaaksi ja muttuu miehestä naiseksi. Orlandon elämän läpäiseviä teemoja ovat mm. hänen halunsa tulla kirjailijaksi, suhde luontoon ja kotipaikkaan niin maaseudulla kuin kaupungissa, sekä minuuden etsintä. Teos on runsas ja nopeatahtinen ja koostuu monista aineksista: se yhdistää fantasiaa, historiankirjoitusta ja elämäkertaa, ja sitä on mahdollista lähestyä monista eri näkökulmista. Sitä pidetään usein Woolfin helpoimmin lähestyttävänä työnä, ehkä aiheensa ja parodisen tyylinsä vuoksi, ja myös Woolf itse piti sitä kevyempänä työnä vakavamman proosan välissä.


title: Prototyyppipohjainen ohjelmointi

text: Prototyyppipohjainen ohjelmointi () on eräs olio-ohjelmointiin liittyvistä ohjelmointiparadigmoista.


title: Prototyyppipohjainen ohjelmointi

text: Prototyyppipohjaiset ohjelmointikielet tukevat monia olio-ohjelmoinnin piirteitä, kuten kapselointia, jäsenmuuttujien ja metodien määrittelyä ja oliokielien tapaista jäsenmuuttujien ja metodien käyttöä. Tärkeimpänä erona normaaliin olio-ohjelmointiin on varsinaisien luokkamäärityksien puuttuminen. Luokan mukaiset oliot luodaan joko rakentajafunktion tai -metodin avulla tyhjästä tai kloonaamalla olemassa oleva olio. Toiminnallisuuden uudelleenkäyttö (perintä) tapahtuu kloonaamalla toinen olio, joka toimii uuden olion ”prototyyppinä”.


title: Prototyyppipohjainen ohjelmointi

text: Prototyyppipohjaisia ohjelmointikieliä ovat muun muassa JavaScript, Lua, Self ja Io.


title: Prototyyppipohjainen ohjelmointi

text: Prototyyppipohjaista ohjelmointia ei tule sekoittaa prototypoivaan ohjelmistokehitykseen.


title: Pekka Simola

text: Pekka Simola (1. tammikuuta 1920 Turku – 31. elokuuta 2014 Somero) oli suomalainen pituushyppääjä.


title: Pekka Simola

text: Simola voitti pituushypyn Suomen mestaruuden vuosina 1943, 1944, 1945, 1947 ja 1948 sekä hopeaa vuonna 1946 ja pronssia 110 metrin aitajuoksussa vuonna 1945. Hän edusti Suomea maaotteluissa 19 kertaa vuosina 1938–1950. Simola edusti Turun Urheiluliittoa.


title: Pekka Simola

text: Simola hyppäsi ennätyksensä 740 senttimetriä vuonna 1943.


title: Halimat Ismaila

text: Halimat Ismaila (s. 3. heinäkuuta 1984 (IAAF:n mukaan 13. heinäkuuta) Ilorin, Kwara) on nigerialainen pikajuoksija.


title: Halimat Ismaila

text: Ismaila oli Ateenan olympialaisissa 2004 mukana Nigerian joukkueessa, joka karsiutui 4 × 400 metrin viestijuoksussa ajalla 3.30,78. Pekingin olympialaisissa 2008 hän karsiutui 100 metrin juoksun henkilökohtaisen kilpailun alkuerissä ajalla 11,72, ja oli mukana Nigerian pikaviestijoukkueessa. Joukkue sijoittui alun perin kolmanneksi ajalla 43,04, mutta nousi myöhemmin olympiahopealle kun edelle sijoittunut Venäjän joukkue hylättiin vuonna 2016. Seuraavana vuonna Ismaila karsiutui Berliinin MM-kisoissa 100 metrin alkuerissä.


title: Halimat Ismaila

text: Ismaila opiskeli Teksasin Yliopiston El Pason instituutissa. Hänen vanhempansa ovat Jatto ja Shaade Ismaila. Hänellä on neljä veljeä ja kolme siskoa. Hän on 158 senttimetriä pitkä ja painoi aktiiviaikoinaan 56 kilogrammaa.


title: Pajulahti (täsmennyssivu)

text: Pajulahti voi tarkoittaa seuraavia:


title: Sevilla-Santa Justan rautatieasema

text: Sevilla-Santa Justan rautatieasema on Sevillan päärautatieasema, jonka kautta kulkevat kaikki Sevillaan liikennöitävät kauko- ja lähijunat. Asema on Andalusian vilkkain ja koko Espanjan kolmanneksi vilkkain rautatieasema Madridin Atochan ja Barcelonan Santsin jälkeen. Asemaa ylläpitää Administrador de Infraestructuras Ferroviarias.


title: Sevilla-Santa Justan rautatieasema

text: Asema rakennettiin vuosien 1987 ja 1991 välillä. Uusi asema mahdollisti riittävän liikenteen vuoden 1992 Sevillan maailmannäyttelyä varten.


title: Sevilla-Santa Justan rautatieasema

text: Asemalta on Renfen Media Distancia -kaukojunayhteydet Cadizin, Córdoban, Jaénin, Malagan, Almerían, Méridan ja Huelvan suuntiin. Malagaan ja Córdobaan pääsee myös nopeammilla Avant-junilla. Barcelonaan ja Madridiin on huippunopeat AVE-yhteydet. Sevillan Cercanías-lähijunajärjestelmän kaikki linjat kulkevat Santa Justan aseman kautta.


title: Sevilla-Santa Justan rautatieasema

text: Sevillan metron suunnitteilla olevan linjan 2 on tarkoitus kulkea Santa Justan aseman kautta.


title: Kanzi

text: Kanzi on bonobo eli kääpiösimpanssi, joka on ollut koko elämänsä ajan primatologi Sue Savage-Rumbaughin tutkimuskohteena. Kanzi syntyi vuonna 1980 Emory-yliopistossa Yhdysvaltojen Georgiassa. Sieltä se muutti Georgian osavaltionyliopistoon ja vuonna 2005 ihmisapinoiden tutkimuskeskukseen Iowaan, kun Savage-Rumbaugh siirtyi työskentelemään siellä. Tutkijoiden mukaan Kanzi on osoittanut parempia kielellisiä taitoja kuin mikään muu eläin.


title: Kanzi

text: Kanzi ymmärtää useita sanoja ja osaa toimia sille annettujen ohjeiden mukaan. Kun sille sanotaan esimerkiksi ”Kanzi, anna omenan kuva!”, se antaa omenan kuvan hoitajalleen. Kanzi tuntee noin 800 eri sanaa. Se oppi sanoja omatoimisesti, kun sen emolle opetettiin sanoja.


title: Kanzi

text: Kanzi tuottaa myös erilaisia ääniä, ja tutkijat ovat kiinnostuneita saamaan selville, voidaanko niitä pitää puhuttuna kielenä. On kiistanalaista, ymmärtääkö apina sanojen merkityksen vai onko tietty ääntely vain temppu, jolla saadaan haluttu vaikutus, kuten hoitaja antamaan herkkuja.


title: Virgen del Rocíon rautatieasema

text: Virgen del Rocíon rautatieasema on vuonna 1992 avattu pääosin lähijunien käytössä oleva rautatieasema Sevillassa Andalusiassa. Asema on saanut nimensä läheisestä Hospital Universitario Virgen del Rocío -sairaalasta.


title: Virgen del Rocíon rautatieasema

text: Sevillan Cercanías-lähijunajärjestelmän linjat C-1, C-4 ja C-5 kulkevat Virgen del Rocíon aseman kautta. Kaukojunista ainoastaan Jaenin ja Cádizin väliä Sevillan kautta liikennöivä Media Distancia -vuoro 65 pysähtyy asemalla.


title: Virgen del Rocíon rautatieasema

text: Sevillan metron suunnitteilla olevan linjan 4 on tarkoitus kulkea Virgen del Rocíon kautta.


title: Anatole Milandou

text: Anatole Milandou (s. 18. maaliskuuta 1946) on brazzavillenkongolainen roomalaiskatolinen arkkipiispa. Hänet vihki papiksi Brazzavillen arkkihiippakuntaan Emile Biayenda 23. kesäkuuta 1974. Hänet nimitettiin 22. heinäkuuta 1983 Brazzavillen vihkipiispaksi ja Capran titulaaripiispaksi. Piispaksi vihkiminen seurasi 28. elokuuta. Pääkonsekraattorina toimi Marie Élie Etchegaray, jota avustivat Georges-Firmin Singha ja Barthélémy Batantu.


title: Anatole Milandou

text: Milandou sai 3. lokakuuta 1987 nimityksen Kinkalan hiippakunnan piispaksi ja 23. tammikuuta 2001 Brazzavillen arkkipiispaksi.


title: Victor Abagna Mossa

text: Victor Abagna Mossa (s. 18. kesäkuuta 1946 Makoua) on brazzavillenkongolainen roomalaiskatolinen piispa. Hänet vihittiin papiksi 29. joulukuuta 1974 ja nimitettiin Owandon hiippakunnan piispaksi 11. helmikuuta 2011. Piispaksi vihkiminen seurasi 26. maaliskuuta. Pääkonsekraattorina toimi Laurent Monsengwo Pasinya, jota avustivat Stanislas Marie Georges Jude Lalanne ja Jan Romeo Pawłowski. Abagna Mossa asetettiin virkaansa 3. huhtikuuta.


title: Bruno Kouamé

text: Bruno Kouamé (s. 16. joulukuuta 1927) on norsunluurannikkolainen roomalaiskatolinen piispa. Hänet vihittiin papiksi 8. heinäkuuta 1956 ja nimitettiin Abengouroun hiippakunnan piispaksi 26. maaliskuuta 1981. Piispaksi vihkiminen seurasi 31. toukokuuta. Pääkonsekraattorina toimi Bernard Yago, jota avustivat Justo Mullor García ja Lucien Monsi-Agboka.


title: Bruno Kouamé

text: Kouamé jäi eläkkeelle 21. marraskuuta 2003.


title: Jean-Jacques Koffi Oi Koffi

text: Jean-Jacques Koffi Oi Koffi (s. 22. maaliskuuta 1962) on norsunluurannikkolainen roomalaiskatolinen piispa. Hänet vihittiin papiksi Abengouroun hiippakuntaan 4. elokuuta 1990 ja nimitettiin saman hiippakunnan piispaksi 21. marraskuuta 2003. Piispaksi vihkiminen seurasi 21. joulukuuta. Pääkonsekraattorina toimi Bruno Kouamé, jota avustivat Mario Zenari ja Paul Dacoury-Tabley.


title: Jean-Jacques Koffi Oi Koffi

text: 3. tammikuuta 2009 Koffi Oi Koffi sai nimityksen San Pedro-en-Côte d'Ivoiren hiippakunnan piispaksi.


title: Lansing Capital Regionin kansainvälinen lentoasema

text: Lansing Capital Region kansainvälinen lentoasema (, ) on kansainvälinen lentoasema viisi kilometriä luoteeseen Lansingin kaupungin liikekeskuksesta Michiganissa Yhdysvalloissa. Lentoasemalla on kolme kiitotietä ja yksi matkustajaterminaali. Lentoaseman avattiin 14. heinäkuuta 1928. Lentoaseman toiminnasta vastaa Capital Region Airport Authority. Lentoaseman kautta kulki 656 703 matkustajaa vuonna 2000. Lentoaseman kautta kulki 389 600 matkustajaa vuonna 2012.


title: Mestis-kausi 2011–2012

text: Kausi 2011–2012 oli jääkiekon Mestiksen 12. kausi. Suomi-sarjasta tai SM-liigasta ei tullut edellisen kauden päätteeksi uusia joukkueita Mestikseen, joten samat kaksitoista jatkoivat kuin edellisellä kaudella. Kaksi joukkuetta pelasi uusilla nimillä, kun heinolalainen HeKi muutti nimensä Peliitoiksi ja jyväskyläläinen D Team muutettiin JYP-Akatemiaksi. Hallitsevana mestarina kauteen lähti Vaasan Sport. Runkosarja alkoi 14. syyskuuta 2011 ja viimeiset ottelut pelattiin 15. helmikuuta 2012, minkä jälkeen siirryttiin pudotuspeleihin.


title: Mestis-kausi 2011–2012

text: Mestaruuden voitti Vaasan Sport, jolle mestaruus oli toinen perättäinen. Liigakarsinnassa Sport kohtasi SM-liigan viimeiseksi sijoittuneen Tampereen Ilveksen. Edelliskausien tapaan Mestiksen mestarilla oli mahdollisuus nousta SM-liigaan voittamalla liigassa viimeiseksi jäänyt joukkue liigakarsinnassa ja lunastamalla tältä ”liigalisenssi”. Liigakarsinta pelattiin paras seitsemästä -järjestelmällä siten, että SM-liigajoukkueella oli kotietu. Ilves voitti Sportin otteluvoitoin 4–1 ja säilytti paikkansa SM-liigassa.


title: Mestis-kausi 2011–2012

text: Runkosarjassa pelattiin 12 joukkueen nelinkertainen sarja eli yhteensä 44 ottelua ja lisäksi sarjassa oli neljä kolmen joukkueen välisarjaa, joissa pelattiinkahta muuta saman välisarjan joukkuetta vastaan kerran kotona ja kerran vieraissa, eli yhteensä neljä ottelua. Välisarjat olivat:Kiekko-Laserin luovuttua sarjasta 5. joulukuuta yhdistettiin kaksi ensinmainittua lohkoa: Jukurit, JYP-Akatemia, SaPKo, Hokki ja Jokipojat pelasivat yksinkertaisen välisarjan eli neljä ottelua per joukkue. Lisäksi sarjan loppuun lisättiin ylimääräisiä kierroksia, joissa kohtasivat joukkueet sijoituksen perusteella. "Ottelut pelattiin seuraavasti: 1 vs 2 - back to back, palkintona runkosarjan menestyksestä ”taistelu runkosarjan voitosta”, 3-5 – yksinkertainen sarja ”haaste kotiedusta”, 6-8 – yksinkertainen sarja ”mukana pudotuspeleissä”, 9-11 – yksinkertainen sarja ”pudotuspeleihin tai vältä karsinnat”." Joukkueiden ottelumäärä putosi näin 46:een.


title: Mestis-kausi 2011–2012

text: Toinen edelliskauden uutuus revanssiviikonloppu sau myöskin jatkoa ja ne pelattiin 4. ja 5. marraskuuta. Uudet otteluparit olivat:Runkosarjan jälkeen kahdeksan parasta joukkuetta etenivät pudotuspeleihin. Pudotuspelit oli tarkoitus pelata kymmenen joukkueen pudotuspeleinä, mutta K-Laserin luovuttua sarjasta tätä ei toteutettu.


title: Mestis-kausi 2011–2012

text: Pudotuspelit voittanut joukkue kohtasi liigakarsinnoissa SM-liigan viimeiseksi jääneen joukkueen paras seitsemästä -ottelusarjassa. Mestiksen kaksi viimeistä puolestaan pelasivat paras viidestä -pudotuspelisarjan, jonka voittaja säilytti sarjapaikkansa ja häviäjä joutui karsimaan sarjapaikastaan Suomi-sarjan kolmen parhaan joukkueen kanssa. Karsintasarja pelattiin kaksinkertaisena ja sen kaksi parasta pelasivat Mestiksessä kaudella 2012–2013.


title: Mestis-kausi 2011–2012

text: Varsinaisella peliajalla saavutetusta voitosta sai kolme pistettä ja hävinnyt joukkue jäi pisteittä. Mikäli ottelu venyi jatkoajalle tai 5 minuutin jatkoajan jälkeen voittomaalikilpailuun, voittaja sai kaksi ja häviäjä yhden pisteen.


title: Mestis-kausi 2011–2012

text: LeKi säilyi ja HCK nousi Mestikseen.


title: Kirjailijaliitto

text: Kirjailijaliitto voi tarkoittaa seuraavia asioita:


title: Masalan kirkko

text: Masalan kirkko on Kirkkonummen Masalassa oleva Kirkkonummen seurakuntayhtymän kirkko. Se on uuden vuosituhannen ensimmäinen uusi kirkko Suomessa ja sen on vihkinyt käyttöön Helsingin piispa Eero Huovinen 13. helmikuuta 2000. Kirkon on suunnitellut arkkitehti Erkki Pitkäranta ja sen luontoa ja pyhyyttä kuvaavat taideteokset ovat Pitkärannan ja taiteilija Jan-Erik Anderssonin yhteistyötä. Kirkko on pieni ja moderni kirkko, jossa on kirkkosalin lisäksi kuitenkin muitakin seurakuntatiloja. Kirkko on nimetty myös Matteuksen kirkoksi apostoli Matteuksen mukaan.


title: Kazanin federaatioyliopisto

text: Kazanin (Volgan alueen) federaatioyliopisto () on Tatarstanin pääkaupungissa Kazanissa, Volgan mutkassa sijaitseva suuri yliopisto. Vuonna 2010 perustettu yliopisto jatkaa maineikkaan Kazanin valtionyliopiston ("Kazanski gosudarstvennyi universitet", "KGU") perinnettä.


title: Kazanin federaatioyliopisto

text: Kazanin federaatioyliopistossa on 17 tiedekuntaa ja 105 ainelaitosta. Päätoimisia opiskelijoita on noin 14 000 ja opettajakuntaa 1 150. Yliopiston rehtori on Mjakzjum Salahov (Mäğzüm Säläxev).


title: Kazanin federaatioyliopisto

text: Kazanin yliopisto on Venäjän toiseksi vanhin yliopisto. Se perustettiin vuonna 1804 Kazanin keisarillisena yliopistona Aleksanteri I:n määräyksestä. Yliopiston maineikkain opiskelija lienee ollut Vladimir Ujanov (Lenin). Myös Leo Tolstoi opiskeli siellä.


title: Kazanin federaatioyliopisto

text: Vuonna 1918 yliopiston nimeksi tuli Kazanin valtionyliopisto ja Leninin kuoltua (1924) se nimettiin V. I. Uljanov-Leninin Kazanin valtionyliopistoksi (КГУ имени В. И. Ульянова-Ленина) vuonna 1925. Tämä nimi yliopistolla oli Neuvostoliiton hajoamisen jälkeenkin vuoteen 2010.


title: Kazanin federaatioyliopisto

text: Yliopiston varhaisia rehtoreita (1827-1846) oli epäeuklidisen geometrian kehittäjänä tunnettu matemaatikko Nikolai Lobatševski. Kazanin yliopistoa on pidetty orgaanisen kemian syntypaikkana Aleksandr Butlerovin, Vladimir Markovnikovin ja Aleksandr Arbuzovin ansiosta, ja paramagneettisen elektroniresonanssin syntypaikkana Jevgeni Zavoiskin takia.


title: Haapajärven kirkko (Kirkkonummi)

text: Haapajärven kirkko on Kirkkonummen Haapajärvellä oleva Kirkkonummen seurakuntayhtymän kirkko. Se on päätytornillinen ristikirkko. Tämä pieni punamullattu kyläkirkko on alun perin rakennettu pitäjän kaukaisten pohjoisosien suomalaisten kirkoksi. Porkkalan vuokra-aikana 1944–1956 se oli seurakunnan pääkirkko, koska Kirkkonummen kirkko oli vuokra-alueella.


title: Haapajärven kirkko (Kirkkonummi)

text: Kirkkonummen pohjoisosissa asui jo 1600-luvulla paljon suomalaisia, joilla ei kuitenkaan ollut omaa kirkkoa. Parantaakseen jumalanpalvelusolojaan kyläläiset tekivät aloitteen, jonka seurauksena 1700-luvulla määrättiin, että Kirkkonummen pappien oli matkustettava pitämään pohjoisosien suomalaisille jumalanpalvelus suomen kielellä. Asukkaiden oli huolehdittava papin majoituksesta ja muusta ylöspidosta sekä osittain kuljetuksesta, liikenneyhteydet olivat tuolloin vaikeat. Vuonna 1749 kyläläiset saivat luvan rakentaa oman kirkon ja jo samana vuonna valmistui ensimmäinen kirkko Haapajärven rantaan. Ajan kuluessa tulviva järvivesi vaurioitti kirkkoa. Tulipalo aiheutti lisää vahinkoa ja uusi kirkko rakennettiinkin kuivemmalle maalle talkoovoimin pääosin lähiseudun asukkaiden lahjoittamista rakennustarpeista. Jumalanpalvelukset nykyisessä kirkossa alkoivat 1823.


title: Haapajärven kirkko (Kirkkonummi)

text: Kirkonkello on vuodelta 1993 ja sitä soitetaan käsin. Urut ovat vuodelta 1975, ne on valmistanut Veikko Virtasen urkurakentamo. Alkuperäiset urut olivat poljettavat saksalaiset urut.


title: Haapajärven kirkko (Kirkkonummi)

text: Kellotapuli on hiukan muuta kirkkoa nuorempi. Ensimmäinen kirkonkello oli vuodelta 1849, se jouduttiin vaurioituneena uusimaan.


title: Haapajärven kirkko (Kirkkonummi)

text: Kirkossa järjestetään jumalanpalvelus kesäkuukausina joka sunnuntai. Talviaikaan kirkko on käytössä 1. adventista loppiaiseen ja pääsiäisen tienoilla palmusunnuntaista pääsiäispäivään.


title: Pyhän Pietarin veljeskunta

text: Pyhän Pietarin veljeskunta tai Pyhän Pietarin pappisveljistö (; lyhenne: "F.S.S.P.") on katolinen papillinen veljeskunta joka elää pienissä yhteisöissä ja levittävät evankeliumia saarnaamalla, opettamalla, nuorisotyöllä ja järjestämällä pyhiinvaelluksia ja retrettejä. Pietarin veljeskunta perustettiin Hauteriven luostarissa, Sveitsissä 18. lokakuuta vuonna 1988 ja erityisen tunnusomaista veljeskunnalle on ollut vanhan roomalaisen liturgian vietto 1962 messukirjan mukaan, eli tridentiininen messu. Tähän on liittynyt myös gregoriaanisen kirkkolaulun ja sakraali polyfonian vaaliminen.


title: Pyhän Pietarin veljeskunta

text: Veljeskunnan pappeja vaikuttaa pysyvästi Ranskassa, Italiassa, Iso-Britanniassa, Saksassa, Sveitsissä, Itävallassa, Yhdysvalloissa, Kanadassa, Nigeriassa, Beninissä ja Australiassa. Suomessa ja Ruotsissa veljeskunnalla ei ole vielä säännöllistä toimintaa. 24. lokakuuta 2016 sääntökunnalla oli 270 pappia, 23 diakonia ja 132 ei-diakonia seminaristia, joiden keski-ikä oli 37 vuotta. Suurin osa jäsenistä on yhdysvaltalaisia (140), ranskalaisia (114) ja saksalaisia (51). Järjestön ensimmäinen seminaari on Wigratzbadissa, Saksassa ja toinen 1993 perustettu Nebraskan Dentonissa, Yhdysvalloissa,


title: Pyhän Pietarin veljeskunta

text: Veljistön aikaisempia johtajia ovat isä Josef Bisig ja isä Arnaud Devillers nykyisen ollessa isä John Berg.


title: Pyhän Pietarin veljeskunta

text: Muita tridentiinistä messua viettäviä järjestöjä ovat vuonna 1988 muodostettu "Filii Sanctissimi Redemptoris" (F.S.S.R.)"," vuonna 1990 muodostettu "Institutum Christi Regis Summi Sacerdotis" (I.C.R.S.S.) ja vuonna 2002 muodostettu "Administratio Apostolica Personalis Sancti Ioannis Mariae Vianney".


title: Dhoom 2

text: Dhoom 2 on Sanjay Gadhvin ohjaama intialainen hindinkielinen toimintaelokuva vuodelta 2006. Se on jatko-osa "Dhoom"-elokuvalle, joka ilmestyi vuonna 2004. Pääosia näyttelivät Abhishek Bachchan, Hrithik Roshan, Aishwarya Rai, Uday Chopra ja Bipasha Basu. Elokuvaa kuvattiin Intiassa, Brasiliassa ja Etelä-Afrikassa.


title: Dhoom 2

text: "Dhoom 2" sai ensi-iltansa 24. marraskuuta 2006 ja oli suuri kaupallinen menestys. Se voitti muutamia palkintoja, joista merkittävin oli Roshanin parhaan miespääosan Filmfare Awards -palkinto.


title: Dhoom 2

text: Elokuvan alussa Mr. A (Hrithik Roshan) hyppää laskuvarjolla junaan, jossa matkustaa Britannian kuningatar. Hän varastaa kruunun naamioitumalla kuningattareksi. Vastaylennetty konstaapeli Ali Khan (Uday Chopra) ja apulaispoliisipäällikkö Jai Dixit (Abhishek Bachchan) esitellään Shonali Boselle (Bipasha Basu), joka on palkattu tutkimaan Mr. A:n juttua. Bose on myös aikanaan ollut Jain luokkatoveri. Tutkittuaan Mr. A:n toimintaa, Dixit päättelee, että tämä iskee seuraavaksi jompaan kumpaan Mumbain kahdesta museosta.


title: Dhoom 2

text: Dixit tajuaa vartioivansa väärää museota ja kiirehtii toiselle museolle, missä naamioitunut Mr. A varastaa harvinaisen timantin ja pakenee. Mr. A ilmoittaa poliisille varastavansa seuraavaksi muinaisen soturin miekan. Dixit, Bose ja Khan järjestävät vartion miekan olinpaikalle. Yöllä Mr. A kohtaa jäljittelijänsä huoneessa, jossa miekka sijaitsee. Poliisit tulevat paikalle, mutta he onnistuvat varastamaan miekan ja pakenemaan. Jäljittelijä on Sunehri (Aishwarya Rai), joka ihailee Mr. A:ta. He päättävät liittoutua.


title: Dhoom 2

text: Mr. A ja Sunehri suunnittelevat seuraavaa ryöstöään Rio de Janeirossa. Dixitin päätelmien mukaan Rio on Mr. A:n seuraava kohde, joten myös hän ja Ali matkustavat kaupunkiin. Mr. A:n ja Sunehrin suhde syvenee romanssiksi, kun Mr. A paljastaa todellisen itsensä, Aryanin, hänelle. Mr. A saa tietää, että Sunehri on Jain vakooja nähtyään heidät yhdessä. Aryan pakottaa Sunehrin pelaamaan kanssaan venäläistä rulettia. Sunehri kieltäytyy itkien ampumasta Aryania, koska hän rakastaa tätä, mutta Aryan pakottaa hänet tekemään sen. Kuuden luodin jälkeen kumpikaan ei ole vahingoittunut, koska Aryan ei ollutkaan asettanut luotia aseeseen. Sunehri myöntää pettäneensä hänet, mutta myös rakastavansa häntä. Toisaalla Rio de Janeirossa Ali on ihastunut Monaliin (Bipasha Basu), Shonalin kaksoissisareen.


title: Dhoom 2

text: Viimeisessä ryöstössään Aryan ja Sunehri varastavat historiallisia kolikoita naamioituneina kääpiöiksi. Sunehri kertoo, että ei halua enää tehdä yhteistyötä Jain kanssa, joten Jai ja Ali lähtevät molempien perään. Takaa-ajon jälkeen kaikki neljä päätyvät vesiputouksen päälle. Tunteistaan huolimatta Sunehri ampuu Aryanin. Aryan putoaa vesiputoukseen, minkä jälkeen Jai päästää Sunehrin menemään. Puolen vuoden päästä selviää, että Aryan on elossa ja pitää ravintolaa Sunehrin kanssa Fidžillä. Jai tapaa Aryanin ja Sunehrin ravintolassa ja sanoo, että ei halua vangita heitä rikoksistaan huolimatta. Aryan kertoo Jaille, mistä kaikki varastetut esineet löytyvät. Jai tietää heidän tunteistaan toisiaan kohtaan, mutta varoittaa heitä palaamasta rikolliseen elämäänsä.


title: Eirik Arnkil

text: Jarl Eirik Fritjof (J. E.) Arnkil (7. kesäkuuta 1916 Oulu – 7. elokuuta 2011 Helsinki) oli Metsähallituksen ylijohtaja ja metsäneuvos.


title: Eirik Arnkil

text: Arnkil valmistui ylioppilaaksi Jyväskylän yhteislyseosta vuonna 1934 ja suoritti asepalveluksensa kenttätykistössä. Hän aloitti metsäalan opinnot Helsingin yliopistossa syksyllä 1935 ja valmistui metsänhoitajaksi keväällä 1938. Hän osallistui talvisotaan Laatokan Karjalassa ja jatkosotaan Rukajärven suunnalla. Arnkil haavoittui syksyllä 1941 ja toimi myöhemmin patterin päällikkönä. Hän oli sotilasarvoltaan majuri.


title: Eirik Arnkil

text: Vuodet 1939–1955 Arnkil työskenteli A. Ahlström Oy:n palveluksessa Kainuussa ja Pohjois-Savossa ja siirtyi sitten metsähallintoon hankintatekniikan ylitarkastajaksi Rovaniemelle. Vuonna 1967 hän aloitti metsähallituksen valtionmetsien ylijohtajana Helsingissä. Hän jäi eläkkeelle vuonna 1980.


title: Eirik Arnkil

text: Arnkil oli erityisesti puunkorjuun ja metsäteknologian asiantuntija. Hän järjesti koulutusta ja kirjoitti aiheesta kirjoja ja artikkeleita. Arnkil hoiti useita alaan liittyviä luottamustehtäviä ja istui muun muassa Metsänhoitajaliiton hallituksessa ja toimi Suomen Metsätieteellisen Seuran puheenjohtajana.


title: Eirik Arnkil

text: Arnkil oli metsänhoitajasukua. Hänen isänsä Jarl Arnkil ja setä, metsäneuvos Gunnar Arnkil toimivat metsäpäällikköinä eri yrityksissä. Arnkilin veli Rolf Arnkil työskenteli ylimetsänhoitajana Kymi Oy:ssä. Myös Arnkilin nuorin poika ja tämän puoliso ovat metsänhoitajia.


title: Rimi Sen

text: Rimi Sen (oik. Shubhomitra Sen, s. 21. syyskuuta 1981) on intialainen näyttelijä. Hän näyttelee pääasiassa Bollywood-elokuvissa.


title: Rimi Sen

text: Vuonna 2006 Sen esitti Internet-haastattelussa rasistisen kommentin mustista afrikkalaisista. Hän sanoi: ”Näyttelen elokuvassa herttaista ja kaunista tyttöä. Eniten pidän elokuvassa siitä, että vaikka siinä on neljä sankaria, minä olen ainoa sankaritar. Rohit Shetty on loistava ohjaaja. Hän saa mustan afrikkalaisenkin näyttämään kauniilta.” Ihmisoikeusjärjestöt ja rasisminvastaiset järjestöt Intiassa ja ulkomailla tuomitsivat Senin kommentin. Hän ei ole pyytänyt anteeksi.


title: Misfits (täsmennyssivu)

text: Misfits voi tarkoittaa jotakin seuraavista:


title: Wein

text: Wein on muun muassa seuraavien henkilöiden sukunimi:


title: Granada (kuningaskunta)

text: Granadan kuningaskunta eli Granadan emiraatti tai Granadan sultanaatti oli viimeinen muslimien hallitsema valtakunta Pyreineiden niemimaalla, jonka eteläosassa se sijaitsi vuosina 1238-1492.


title: Granada (kuningaskunta)

text: Emiraatin perusti vuonna 1238 nasridiylimys Muhammad ibn Nasr, ja sen keskus oli aluksi Jaénissa. Joitakin vuosia myöhemmin Muhammad I siirsi hovin Granadaan, jonka ympärille hallinto järjestettiin. Kuningaskunta selviytyi kiitos Granadan sijainnin, joka mahdollisti alueen puolustamisen niemimaan kristityiltä kuningaskunnilta, sekä kaupankäynnin niiden kanssa. Lisäksi yhteys Välimerelle mahdollisti kaupankäynnin Pohjois-Afrikan muslimien sekä genovalaisten kanssa. Näiden ansiosta Granadan talous oli monipuolinen. Emiraatti menetti kuitenkin vähä vähältä alueita Kastilialle aina lopulliseen kaatumiseensa vuosina 1482-1492 käydyssä Granadan sodassa. Granadan viimeinen hallitsija oli Muhammad XII, joka joutui luovuttamaan Granadan 2. tammikuuta 1492 Aragonian Ferdinand II:lle ja Kastilian Isabellalle.


title: Granada (kuningaskunta)

text: Almohadien kalifaatin luhistuttua Las Navas de Tolosan taistelussa vuonna 1212 alkoi nasrididynastian nousu Al-Andalusin kaakkoisosassa. Arabijuurta olevan nasridien dynastian perusti Muhammad ibn Nasr, joka julistautui sulttaaniksi 1232, ja hänet tunnustivat Guadixin, Bazan ja Jaénin oligarkit; vuonna 1238 siihen liitettiin vielä Malagan taifa. 1234 Muhammad ibn Nasr julisti Granadan Córdoban vasalliksi, mutta 1236 Ferdinand III valloitti Córdoban, ja Muhammad ibn Nasr myöntyi hänen vasallikseen, ja näin sai pitää itsenäisyytensä. 1238 Muhammad I ibn Nasr laajensi hallintoaan valtaamalla Granadan, mutta 1246 Ferdinand III valtasi Jaénin lujittaakseen asemansa Guadalquivir-jokilaaksossa. Muhammad I joutui allekirjoittamaan Jaénin rauhansopimuksen, jossa tämä tunnusti kastilian monarkin alueen hallitsijana, ja jossa sovittiin paria-verojen maksusta, joilla taattiin 20-vuotinen rauha.


title: Granada (kuningaskunta)

text: Ferdinand III:n valtausten päätyttyä Guadalquivirin jokilaaksossa, esiintyi siellä joitain mudéjar-kapinoita, kuten vuoden 1264 mudéjar-kapina Reino de Sevillassa Sevillassa, sekä toinen kapina Murciassa, jotka molemmat oli hiljaittain liitetty osaksi Kastilian kruunua. Granadan armeijan avusta huolimatta valtaosa jokilaakson mudéjar-väestöstä ajettiin sieltä pois, ja siirtyi nasridien alueille..


title: Granada (kuningaskunta)

text: Vuonna 1276 oli toinen suuri mudéjar-kapina Aragoniassa (pääosin Valenciassa), joka venyi vuoteen 1304 asti , ja jossa Granadan ratsuväki saapui kapinoivien mudéjarien apuun. Fernando III:n kuollessa 1252 Kastilia oli ainoa valtio jolla oli rajaa muslimien kanssa, joiden alueet olivat kutistuneet Penibético-vuoristoon ja ja Barbatesta Águilakseen ulottuvaan rannikkoalueeseen. Valtiolla oli pinta-alaa 30 000 km. Granadalla ja Kastilialla oli yhteistä rajaa yli 1000 km, ja sitä kutsuttiin nimellä "Banda morisca" eli "Maurikaistale".


title: Granada (kuningaskunta)

text: Granadan emiraattia suosivat sen asema Kastilialle veroa maksavana alueena sekä sen hyvä maantieteellinen sijainti Sierra Nevadan vuoriston muodostaessa luonnollisen suojamuurin. Nämä seikat mahdollistivat pienen kuningaskunnan selviytymään kaupan keskuksena keskiajan Euroopan ja Maghrebin välissä. Granada oli itse asiassa vauras valtio Eurooppaa koetelleen myöhäiskeskiajan kriisin aikana. Granada oli myös turvapaikka reconquistaa paenneille muslimeille. Yksi tärkeimmistä islamilaisen kulttuurin kukoistuksista tapahtuikin juuri Granadassa. Sen merkittävin tuotos lienee Alhambran palatsikompleksi, joka on valtava kokonaisuus täynnä palatseja, puutarhoja, suihkulähteitä ja vesialtaita.


title: Granada (kuningaskunta)

text:
Taloudellisesta varakkuudeestaan huolimatta maata vaivasivat jatkuvat poliittiset konfliktit, joita kristityt kuningaskunnat käyttivät hyväkseen vallaten pieniä alueita Granadalta. Toisaalta osa kastilian valtausyrityksistä päätyi täydelliseen katastrofiin, kuten Moclínin (1280), Vega de Granadan (1319) ja Guadixin (1362) taistelut. Myös nasridien joukot tekivät lukuisia sotaretkiä ("ghazi") kristittyjen alueille vaihtelevalla menestyksellä, joista esimerkkeinä häviö Linuesassa 1361 sekä voitto Algecirasissa 1369.. Vuosina 1351-1369 nasridit käyttivät Kastiliassa käynnissä ollutta Pietari I:n ja Henrik II:n välistä sisällissotaa hyödykseen. Sodan heikentäessä Kastilian kruunua nasridivaltio nautti lyhyestä rauhasta ja pystyi tekemään itsenäistä ulkopolitiikkaa ilman Kastilian väliintuloa.
Uusien kauppareittien syntyessä Portugalin kuningaskunnan ja Afrikan välille 1400-luvulta alkaen Granada alkoi menettämään hiljalleen strategista asemaansa, ja se menetti painoarvoa. Kastilian ja Aragonian kruunujen yhdistyttyä 1469 sen tilanne vaikeutui entisestään, eikä se pystynyt vastustamaan kristittyjen etenemistä.


title: Granada (kuningaskunta)

text: Loisteliaan aikakauden jälkeen kuningaskuntaa hallitsi usea valtias jotka eivät kyenneet pitämään aluetta hallussaan. Kastilian perimyssodan jälkeen 1480 Isabel I:n noustua valtaistuimelle Kastilia oli ensimmäistä kertaa tilanteessa jossa sen poliittinen vakaus teki mahdolliseksi Granadan täydellisen valtauksen; tätä tilannetta auttoi emiraatissa vallannut poliittinen ja taloudellinen kriisi. Granadan sisällissodat johtuivat nasridien sisäisestä valtataistelusta, jossa oli kaksi osapuolta: Abu l-Hasan Ali oli veljensä Muhammad XIII:n (El Zagal) avustamana vastassa Abu l-Hasan Alin poikaa Muhammad XII:tä (Boabdal). Kastilialaisten vangitsema Boabdil allekirjoitti rauhansopimuksen Ferdinandin kanssa, jossa Boabdil oli tämän vasalli; tähän sopimukseen liitettiin myöhemmin uusia sopimuksia. Vuodesta 1481 Katoliset kuninkaat toteuttivat pitkän ja itsepäisen piiritysten sarjan, joka tunnetaan nimellä Granadan piiritys; näissä piirityksissä käytettiin uudenlaista tykistöä, joka johti siihen että Granadan aukiot yksi toisensa jälkeen siirtyivät kristittyjen haltuun.


title: Granada (kuningaskunta)

text: Aragonian ja Kastilian kruunujen joukot ryntäsivät muslimivaltakunnan kimppuun, ja viimeistelivät pitkäikäisen unelman Iberian niemimaan täydellisestä takaisinvaltauksesta. Granadan hävittyä ensin Málagassa 1488 ja sen jälkeen menetettyään läntiset alueensa (La Cora De Bayyānan) 1489, kuningaskunta oli erittäin vaikeassa tilanteessa. 1491 alkoi Granadan piiritys ja Santa Fen perustettiin, josta Katoliset kuninkaat johtivat sotatoimia. Sää ja Boabdalin halukkuus neuvotella toimivat Kastilian hyväksi ja 2. tammikuuta 1492 solmittiin Granadan rauha, johon päättyi yli 250-vuotinen nasridivaltio.


title: Granada (kuningaskunta)

text: Granadan kuningaskunta käsitti osia nykyisistä Jaénin, Murcian ja Cádizin maakunnista sekä koko Almerían, Málagan ja Granadan maakunnat, mutta menetti alueitaan niin että 1400-luvulla siihen kuului enää nykyisten Granadan, Almerían ja Málagan maakuntien alueet. Emiraatti oli jaettu hallinnolisiin alueisiin, "tahoihin". Granadan ja Kastilian kruunujen raja-aluetta kutsuttiin nimellä Banda Morisca eli "Maurikaistale", jonka vuoksi monet läntisen Andalusian kylien nimissä esiintyy ""de la Frontera"" eli ""Raja-"".


title: Granada (kuningaskunta)

text: Pääkaupunki Granadasta tuli 1300- ja 1400-luvuilla yksi Euroopan varakkaimmista kaupungeista muun Euroopan kärsiessä myöhäiskeskiajan kriisistä. Se oli talouden ja kulttuurin keskus, ja sen väkiluku kasvoi 165 000:een, ja tuolta ajalta on yhä olemassa tärkeitä rakennusalueita, kuten Alhambra ja Generalife. Käsityöläiset asuivat Albaicínissä, ja muu väestö asui eteläpuolen tasaisella alueella, jonne oli myös keskittyneet teollisuus, tullivirasto sekä madrasa, Granadan ensimmäinen yliopisto. Nykyään näistä on jäljellä muun muassa la Alcaicería (kangaskauppakortteli) sekä Corral del Carbón. Emiraatin muita tärkeitä kaupunkehja olivat Almería – joskin sen loiston aika oli 1000 ja 1100-lukujen taifojen aikaan – Málaga, Guadix ja Baza. Vaikka Alpujarrasin alueella ei ollutkaan suuria kaupunkeja, se oli tiuhaan asuttu ja Granadan talouden kannalta tärkeä aina vuoden 1568 Alpujarrasin kapinaan asti, jonka seurauksena suurin osa alueen muslimiväestöstä muutti pois.


title: Granada (kuningaskunta)

text: Aluksi Granadan kuningaskunta oli Kastilian liittolainen, ja myöhemmin sen piti alkaa maksamaan veroa Kastilialle itsenäisyytensä turvaamiseksi. Monarkia säilyä kastilialaisille tehtyjen myönnytyksien ansiosta, Kastilian halutessa vahvistaa valloituksensa Maghrebin marinidien kanssa. Monimutkainen järjestelmä toimi tiettyjen nasridikuninkaitten diplomaattisen ja poliittisen taidokkuuden ansiosta. 1300-lukua leimasi kristittyjen ja nasridien tukemien marinidien väliset taistelut Gibraltarinsalmen herruudesta, ja siihen liittyi useita liittoutumia ja petoksia, häviöitä ja voittoja. 1305 nasridit valloittivat Ceutan, joskin 1309 marinidit valloittivat sen takaisin Aragonian avustuksella. Ismail I:n murhan jälkeen 1325, hänen poikansa Muhammad IV nousi valtaistuimelle, ja 1333 hän valloitti Algecirasin ja Gibraltarin Kastilialta , joskaan hän ei päässyt nauttimaan sotavoitoistaan, sillä hänet murhattiin samana vuonna ollessaan 18-vuotias, ja valtaistuimelle häntä seurasi Yusuf I. 1384 nasridit valtasivat jälleen Ceutan, mutta kolme vuotta myöhemmin menettivät sen Fezin kuningaskunnalle.


title: Granada (kuningaskunta)

text: 1340 käyty Kastilian ja Portugalin voittama Saladon-joen taistelu oli suuri vastoinkäyminen niin nasrideille kuin merinideille, sillä jälkimmäinen ei tuon jälkeen enää puuttunut Iberian peninsulan politiikkaan, ja nasridiemiraatit menettivät siten Pohjois-Afrikan sotilaallisen tuen. Taistelu ei kuitenkaan ollut kuolinnitti Granadalle, sillä emiraatti alkoi jälleen Kastilian vasalliksi ja maksoi sille veroa. Loisteliaitten kuninkaitten (etenkin Muhammad V aikakautta seurasi dynastian sisäiset taistelut, joka hohti siihen että emiraatti oli pitkälti riippuvainen Kastilian kuningaitten mielenliikkeistä, sekä siitä miten se tasapainoitti suhteensa Aragonian kuninkaitten kanssa.


title: Granada (kuningaskunta)

text: Kun ensimmäinen nasridikuningas Muhammad ibn Nasr vakautti maan rajat, hän laati suunnitelman kuningaskunnan armeijalle. Granadan emiraatissa ylimystö koostui kahdesta ryhmästä: paikallisista sekä muualta tulleista. Paikallinen ylimystö sisälsi kaksi vanhaa lääninherrasukua, joilla oli valtaisat tilukset, ja he elivät rikkaasti. Muualta tulleet olivat ylhäisöä jotka olivat joutuneet pakenemaan kristityille menetetyiltä alueilta ja he joutuivat etsimään töitä hovista, ja elivät kurjasti mikäli eivät siinä onnistuneet. Muhammad ibn Nasr värväsi nämä muualta tulleet Granadan armeijaan. Tämän vuoksi armeija koostui kahdesta sotaväestä, joista ensimmäinen oli pysyvä ja heille maksettiin palkkaa. Se oli ylimystöä, ja sitä johti kuningas. Toinen osa oli Muttavia, väliaikaisia palkkasotureita, jotka palkattiin tiettyä sotatointa varten, ja siihen kuului sotilaita kaikista yhteiskuntaluokista.


title: Granada (kuningaskunta)

text: Vuodesta 1264 alkaen nasridiarmeijaan liittyi Pohjois-Afrikkalaisia vapaaehtoisia. Näistä ensimmäiset olivat veljesten Abu Tabit Amir ibn Idris ja Abu al-Muarrif Muhammad johtamat joukot, ja niiden pohjalta luotiin yksi sotaväki lisää, joka koostui vapaaehtoisista berberisotureista sekä karkotetuista marokkolaisista. Näiden lisäksi nasridikuninkaitten palkkasivat henkilökohtaisen vartiostonsa maanpaossa olevista (pääasiassa kastilialaisista) kristityistä, joista monet olivat sotavankeja, islamiin kääntyneitä tai uskonsa kieltäjiä. Näin olivat myös Córdoban kalifit sekä 1000-luvun taifakuninkaat olivat tehneet.


title: Granada (kuningaskunta)

text: Nasridien sotalaivaston päätukikohta oli Almerían satama. Laivasto oli kuitenkin heikko, voimaton, ja se harjoitti lähinnä merirosvoutta Aragonian rannikolla. Granadan väestö ei juurikaan ollut kiinnostunut merenkäynnistä, kuten Ibn Khaldun, jonka mukaan he olivat “muukalaisia merellä”. Laivasto joutui palkkaamaan palkkasotilaita, joita kiinnosti lähinnä merirosvous. Granadan sotalaivasto oli suurimmillaan 1300-luvulla, ja kaksi almerialaista merimiestä erottui joukosta: qaid Abu-l-Hasan sekä hänen veljenpoikansa Abu Abd Allah Ibn Salvator.


title: Granada (kuningaskunta)

text: Taatakseen selviytymisensä emiraatti pyrki voimakkaasti parantamaan maataloutta ja kaupankäyntiä.Kastelujärjestelmien käyttö maksimoitiin säännöstelemällä tarkasti vedenkäyttöä Granadan tasangolla ja jokilaaksoissa. Nämä toimet takasivat sen, että emiraatin taloudessa tärkeää osaa näyttelivät maatalous- ja hedelmätuotteet, joita myytiin niin emiraatin sisällä kuin sen ulkopuolelle, ja joilla tasapainotettiin valtakunnan puutteellista viljatuotantoa, jota se toisinaan joitui paikkaamaan tuomalla maahan viljaa. Taloutta täydensivät vuoristoalueilla harrastettiin lihataloutta, rannikoiden kalastus, kaakon kaivosteollisuus sekä keramiikka ja ennen kaikkea käsityöläisten silkkituotteet, jotka muodostivat kaupunkien talouden ja kansainvälisen kaupan perustan


title: Granada (kuningaskunta)

text:
Kaupankäynti oli yksi Granadan talouden kulmakivistä. Kristittyjen hallittua Gibraltarinsalmea Saladon taistelusta (1340) ja Algecirasin valtauksesta (1344) lähtien Granada menetti Pohjois-Afrikan sotilaallisen tuen, mutta toisaalta emiraatti hyötyi siitä suunnattomasti, koska se virkisti kaupankäyntiä Länsi-Euroopan ja Välimeren maidon kanssa.
Granadan satamista tuli tavallisia pysähdyspaikkoja kauppiaille, samalla kun emiraatin tuotteille avautui uudet markkinat: Katalonia, ja ennen kaikkea Genova perusti konsulaatteja Málagaan, Almeríaan, Adraan sekä Almuñécariin, jotka olivat emiraatin tärkeimmät satamat. Merkittävää kaupankäynti oli myös Maghrebin ja Pohjois-Afrikan kanssa, ja niitä seurasi Aragonian kauppaverkosto Kataloniassa, Valenciassa ja Mallorcalla. Kastilian hallitessa Gibraltarinsalmea Granadan tuotteiden (ennen kaikkea silkki, sokeri, kuivahedelmät ja sardelli) arvo nousi. Kaupankäynnistä Kastilian kruunun ja erityisesti Sevillan kanssa tuli merkittävää. Silkkikauppa, jonka tuotanto oli suurinta Granadassa, Málagassa, Vélez-Málagassa sekä Rondassa, nousi yhdeksi emiraatin tärkeimmistä tuotteista, ja se oli alueen talouden kannalta niin tärkeää että vuoden 1492 jälkeen Katoliset kuninkaat alkoivat kantamaan 10% veroa silkistä. Myös emiraatin raja-alueilla (morisco-kaistaleella) käytiin kauppaa, usein laittomasti.


title: Granada (kuningaskunta)

text: Sitä mukaa kun kristittyjen reconquista eteni, monet muslimit pakenivat niemimaan eteläosiin. Kun kristityt valtasivat Córdoban, Jaénin, Sevillan ja Murcian, osa asukkaista päätti muuttaa Granadan nasridiemiraattiin. Guadalquivir-jokilaaksosta Granadaan ja Pohjois-Afrikkaan paenneitten muslimien määrän arvioidaan olleen 500 000. Alueella aikaisemmin monilukuiset juutalais- ja mozarabivähemmistöt olivat lähes kadonneet almohadien valtakautena. Granadan emiraatin vakautuessa juutalaiset palasivat kristittyjen kauppiaitten mukana, jotka perustivat konsulaattejaan Granadan tärkeimpiin kaupunkeihin. Mozarabit harvalukuistuivat, ja jäljelle jäi pieniä erillisiä ryhmiä, poliittisia pakolaisia sekä kauppiata, joilla oli lupa harjoittaa uskontoaan yksityisesti. Väestö muodostui kahdesta ryhmästä: vanha paikallinen väestön lisäksi uudet tulokkaat vallatuilta alueilta. Lisäksi alueella asui afrikkalaisia vapaaehtoisia, uskinluopioita ja sotavankeja. Sosio-ekonomisen tilanteensa vuoksi tulokkaat jättivät jälkensä lähinnä alueen vaatetukseen, ruokaan ja juomiin.


title: Nokia 101

text: Nokia 101 on elokuussa 2011 julkaistu ja lokakuussa 2011 myyntiin tullut matkapuhelinvalmistaja Nokian valmistama Series 30 -käyttöjärjestelmällä toimiva matkapuhelin. Se on DualSIM-puhelin, eli siinä on paikat kahdelle SIM-kortille (asetukset saa viidelle eri SIM-kortille). Nokia 101:n hintaluokka on noin 25 euroa, joten se on yksi halvimmista Nokian matkapuhelimista.


title: Nokia 101

text:
Nokia 101 mallinimi on ollut tässä artikkelissa mainittua puhelinta aiemminkin käytössä vuonna 1992 julkaistussa NMT-puhelinmalissa.Intian markkinat:
Muu maailma:


title: Phocaea-ryhmä

text: Phocaea-ryhmä on pikkuplaneettaryhmä Marsin ja Jupiterin välisellä pääasteroidivyöhykkeellä. Hungria-ryhmän pikkuplaneetat ovat siis päävyöhykkeen asteroideja. Ne kiertävät Aurinko päävyöhykkeen sisä-osissa radoilla, joiden inklinaatio on suuri. Täten ne erottuvat Hungaria-ryhmän kappaleiden tavoin useimmista muista päävyöhykkeen asteroideista. Phocaea-ryhmä on saanut nimensä 25 Phocaean mukaan. Kuten Hungaria-ryhmän kohteet Phocaea-ryhmänkin kappaleet eivät ole syntyneet yhden kappaleen hajotessa palasiin, mikä on päävyöhykkeen asteroidien ryhmien tavallinen syntytapa.


title: Kituro Rugby Club

text: Kituro Rugby Club on belgialainen rugbyseura, joka toimii Schaerbeekissä Brysselissä. Se perustettiin vuonna 1961.


title: Ruotsin vapaussota

text: Ruotsin vapaussota (myös Ruotsin sisällissota ja Kalmarin sisällissota) oli ruotsalaisten kansannousu Kalmarin unionin hallitsija Kristian II:sta vastaan. Sotaa käytiin vuosina 1520–1523 ja sen seurauksena Ruotsi irtautui kokonaan Kalmarin unionista.


title: Ruotsin vapaussota

text: Vuonna 1520 Kalmarin unionin hallitsija Kristian II yritti palauttaa asemansa Ruotsin kuninkaana Tanskan armeijan avulla. Kristian hyökkäsi Ruotsiin ja valtasi maan. Kristianin haastaja, Ruotsin valtionhoitaja Sten Sture nuorempi kuoli Bogesundin taistelussa saamiinsa vammoihin. Sturen kuoleman jälkeen Ruotsin hallinto hajosi ja valtiopäivät joutuivat tunnustamaan Kristianin kuninkaaksi. Vastarinta loppui ja Kristian kruunattiin Ruotsin kuninkaaksi 5. marraskuuta 1520. Kolme päivää myöhemmin hän pani toimeen Tukholman verilöylyn, jossa teloitettiin suuri määrä Kristiania vastustaneita Ruotsin yläluokan jäseniä.


title: Ruotsin vapaussota

text: Ruotsissa alkoi kansannousu reaktiona Tukholman verilöylyyn. Kansannousun johtoon nousi tanskalaisten vankeudesta paennut Kustaa Vaasa, jonka isä ja lanko oli teloitettu. Hän johdatti Taalainmaan talonpojat tanskalaisten vastaiseen kapinaan. Kansannousu laajeni, kun Kustaa saavutti menestystä. Hän eteni Uppsalan kautta piirittämään Tukholmaa. Valtiopäivät julistivat Kustaan Ruotsin vapauttajaksi ja hallitsijaksi elokuussa 1521. Vuonna 1523 Kristian menetti asemansa Ruotsin ja Tanskan kuninkaana. Kustaa nousi Ruotsin kuninkaaksi ja Kalmarin unioni hajosi.


title: Ruotsin vapaussota

text: Vuonna 1524 Kustaa ja Tanskan kuningas Fredrik I tapasivat sopiakseen erimielisyydet. Blekinge palautettiin Tanskalle ja erillinen lautakunta asetettiin sovittelemaan muita erimielisyyksiä.


title: Elias Saarinen

text: Elias Daniel Saarinen (5. syyskuuta 1896 Koski Tl – 22. maaliskuuta 1953 Turku) oli suomalainen kirjailija.


title: Waldemar Piha

text: Anton Waldemar Piha (1. tammikuuta 1882 Rauman maalaiskunta – 16. maaliskuuta 1952 Tyrvää) oli suomalainen runoilija.


title: Waldemar Piha

text: Waldemar Piha valmistui kansakoulunopettajaksi Rauman seminaarista vuonna 1904 ja toimi opettajana Alastarolla vuosina 1904–1908, Punkalaitumella vuosina 1908–1920 ja Tyrväällä vuodesta 1920. Opettajan työnsä ohella Piha toimi nuorisoseurojen puheenjohtajana ja vakuutusasiamiehenä.


title: Waldemar Piha

text: Waldemar Pihan puoliso vuodesta 1905 oli kansakoulunopettaja Helma Gustava Hellman (1881–1970). Heidän poikiaan olivat metsähallituksen pääjohtaja Antero Piha, säveltäjä ja levytuottaja Martti Piha, liiketaloustieteen ja taloussosiologian professori Kalevi Piha ja biokemian professori Sakari Piha. Helma ja Waldemar Pihan pojanpojan tytär on toimittaja, kansanedustaja ja europarlamentaarikko Kirsi Piha. Kalevi Pihan poika on kliinisen fysiologian erikoislääkäri Juhana Piha.


title: Gustaf-Adolf Lundell

text: Gustaf-Adolf Lundell (9. marraskuuta 1874 Turku – 14. huhtikuuta 1944 Helsinkii) oli suomalainen ruotsin kielellä kirjoittanut kirjailija.


title: Tenbun-kausi

text: Tenbun (), myös Tenmon, on japanilainen aikakausinimi ("nengō"), jota käytettiin heinäkuusta 1532 ja lokakuuhun 1555. Tuolloin Japanin keisarina oli Go-Nara. Tenbun-kautta edelsi Kyōroku-kausi ja seurasi Kōji-kausi.


title: Tenbun-kausi

text: Vuonna 1547 Japanin ja Korean Joseon-dynastian välillä solmittiin niin kutsuttu ”Tenbun-sopimus”, jolla maiden välinen kauppa aloitettiin uudelleen mutta rajoitettiin yhteen korealaiseen satamaan, Busaniin, ja Sō-klaanille annettiin lupa lähettää Koreaan 25 alusta vuodessa. Kaupankäynti oli keskeytynyt wakō-merirosvojen toiminnan vuoksi.


title: Toimi Nieminen

text: Toimi Armas Nieminen (25. heinäkuuta 1906 Saarijärvi – 18. kesäkuuta 1957 Saarijärvi) oli suomalainen näytelmäkirjailija.


title: Sofie Bonnevie

text: Sofie Elisabeth Bonnevie (7. toukokuuta 1853 Oulu – 6. toukokuuta 1944 Bergen, Norja) oli suomalainen ruotsin kielellä kirjoittanut lastenkirjailija.


title: Linda Forsström

text: Linda Forsström (25. joulukuuta 1867 Helsinki – 3. helmikuuta 1941 ) oli suomalainen ruotsin kielellä kirjoittanut näytelmäkirjailija.


title: Andrée Krogius

text: Andrée Eva Louise Krogius (4. elokuuta 1888 Amiens, Ranska – 4. elokuuta 1940 Helsinki) oli suomalainen ruotsin kielellä kirjoittanut kirjailija joka käytti nimimerkkiä Maud Morris.


title: Andrée Krogius

text:
Omalla nimellä :
Nimimerkillä "Maud Morris" :


title: Elin Waldén

text: Elin Waldén o.s. "Alftan" (13. syyskuuta 1877 Pusula – 1. toukokuuta 1940 ) oli suomalainen ruotsin kielellä kirjoittanut lastenkirjailija.


title: Kerttu Reinius

text: Gertrud (Kerttu) Maria Reinius 15. heinäkuuta 1867 Kuorevesi – 9. tammikuuta 1953 ) oli suomalainen kirjailija ja pakinoitsija.


title: Kerttu Reinius

text: Nimimerkillä "Koo Ärrä":


title: Alexander Öhquist

text: Alexander (Sasha) Öhquist (11. toukokuuta 1868 Pietari – 20. heinäkuuta 1955 Helsinkii) oli suomalainen ruotsin ja saksan kielellä kirjoittanut kirjailija ja toimittaja.


title: Alexander Öhquist

text: Öhquistin vanhemmat olivat Pietarin suomalaisen Marian seurakunnan kirkkoherra, rovasti Johannes Kristoffer Öhquist (1831–1883) ja Olga Maria Avenarius. Hän oli toimittajana Hufvudstadsbladet- ja Helsingfors Posten -lehdissä. Öhquist oli naimisissa vuodesta 1898 Ellen Johanna Ranckenin kanssa. Alexander Öhquistin veli oli kirjailija Johannes Öhquist.


title: Melt-Banana

text: Melt-Banana on vuonna 1994 perustettu japanilainen rockyhtye. Yhtyeen musiikin juuret ovat punkissa, kokeellisessa rockissa ja noise-musiikissa, mutta se on sittemmin ottanut vaikutteita myös monista muista musiikkityyleistä.


title: San Gummerus

text: San (Alexandrine) Gummerus (29. toukokuuta 1879 Turku – 9. kesäkuuta 1954 Helsinki) oli suomalainen ruotsin kielellä kirjoittanut kirjailija.


title: (134341) 1979 MA

text: (134341) 1979 MA on pieni pikkuplaneetta, joka kuuluu Marsin radan leikkaaja-asteroideihin. Sen löysivät E. F. Helin ja S. J. Bus vuonna 1979. Koska 1979 MA:n absoluuttinen magnitudi (H) on 14,4, sen läpimitta on todennäköisesti välillä 3–7 kilometriä.


title: Nokia 100

text: Nokia 100 on elokuussa 2011 julkaistu matkapuhelinvalmistaja Nokian kehittämä matkapuhelin. Markkinoille puhelin tuli saman vuoden marraskuussa. Se on pelkistetty versio Nokia 101:stä.


title: 12574 LONEOS

text: 12574 LONEOS on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. W. Juels vuonna 1999. Pikkuplaneetta sai nimensä Lowell Observatory Near-Earth-Object Searchin (lyhenne: LONEOS) mukaan, joka on maan lähelle tuleviin asteroideihin kuuluvien pikkuplaneettojen etsimiseen tarkoitettu ohjelma. Asteroidi LONEOS tunnettiin aluksi väliaikaisella nimellä 1999 RT. Koska LONEOS:in absoluuttinen magnitudi (H) on 12,9, sen läpimitta on todennäköisesti välillä 7 - 15 kilometriä.


title: Alexander Boldt

text: Bruno Alexander Boldt (14. tammikuuta 1873 Kuopio – 18. marraskuuta 1956 Helsinki) oli suomalainen kirjastonhoitaja ja ruotsin kielellä kirjoittanut kirjailija. Hän kirjoitti myös nimellä "Alexander Frosterus-Lybecker-Boldt" ja nimimerkillä "A.B.". Hän kuului myös Suomen partioliikkeen uranuurtajiin.


title: Alexander Boldt

text: Boldtin vanhemmat olivat kenraalimajuri Johan Didrik Boldt ja Anna Christina Frosterus. Hänen veljiään olivat kotiseutututkimuksen uranuurtaja Robert Boldt, toimittaja ja anarkistisosialisti Jean Boldt sekä sosialisti ja uskontofilosofi Georg Boldt. Alexander Boldt pääsi ylioppilaaksi 1891 (Nya svenska läroverket i Helsingfors) ja opiskeli sitten Helsingin yliopistossa valmistuen filosofian kandidaatiksi 1896 ja maisteriksi 1897.


title: Alexander Boldt

text: Boldt oli vuodesta 1894 Helsingin yliopiston kirjaston palveluksessa. Viimeksi hän toimi vanhempana alikirjastonhoitajana 1924–1940.


title: Alexander Boldt

text: Boldt kirjoitti 1902 väitöskirjan "Studier öfver en del barndomen och ynglingaåldern berörande drag i svenska och svensk-finska skalders diktning" joka aiheena oli poika- ja nuorukaisluonteiden käsittely ruotsinkielisessä runoudessa. Väitöskirjaa ei kuitenkaan hyväksytty. Väitöskirjaa tehdessään Boldt oli saanut paljon vaikutteita ruotsalaiselta Viktor Rydbergiltä ja myöhemmin hän tutustui myös amerikkalaiseen nuorisokasvattajaan Elbert Hubbardiin.


title: Alexander Boldt

text: Vuoden 1910 alussa Boldt tutustui englantilaiseen "Boy scout" -liikkeeseen ja jo saman vuoden keväällä hän laati ehdotuksen vastaavantyyppisen "Unga Fribyggare" -nimisen nuorisoliikkeen perustamisesta Suomeen. Tältä pohjalta käynnistyi syksyllä 1910 Toimen Pojat -järjestön toiminta Suomessa. Boldt ei osallistunut Toimen Poikain käytännön toiminnan vetämiseen, vaan tehtävä tuli 1889 syntyneelle ylioppilas Kurt Steniukselle. Toimen Pojat jatkoi toimintaansa myös syyskuun 1911 jälkeen, vaikka muut Suomessa toimineet partiolaisjärjestöt tuolloin hajotettiin venäläisten viranomaisten vaatimuksesta. Kurt Steniuksen itsemurha elokuussa 1913 oli kova isku järjestölle, mutta sen toiminta jatkui kuitenkin Sven E. Donnerin ja Urho Salovaaran johdolla. Boldt erosi järjestöstä 1917, koska hän piti virallista partioideologiaa liian militaristisena.


title: Alexander Boldt

text:
Nimellä "Alexander Frostérus-Lybecker Boldt" :
Nimimerkillä "En vän" :


title: Werner Anttila

text: Erland Werner Anttila, sukunimi aik. "Andelin" (14. kesäkuuta 1869 Hausjärvi – 13. maaliskuuta 1954 Helsinki) oli suomalainen kustannusvirkailija ja kirjallisuuden suomentaja.


title: Werner Anttila

text: Hän pääsi ylioppilaaksi 1887 Helsingin alkeisopistosta ja opiskeli Helsingin yliopistossa valmistuen filosofian kandidaatiksi 1890. Anttila oli Tampereen ruotsalaisen alkeiskoulun venäjän ja saksan kielen kollega 1892–1900 ja toimi sen jälkeen eri kustannusyhtiöissä isännöitsijänä sekä johtajan apulaisena 1901–1931. Hän suomensi muun muassa Charles Dickensin, Eyvind Johnsonin, Edgar Rice Burroughsin, Karl Mayn ja Karen Blixenin teoksia. Anttila laati myös esperanton sanakirjoja ja oppikirjan sekä kirjoitti yhden näytelmän.


title: Werner Anttila

text: Hänen vanhempansa olivat kelloseppä Juho Erland Andelin ja Hilda Karolina Juhontytär. Anttila oli naimisissa kirjailija Selma Anttilan kanssa. Heidän lapsistaan Eva Anttila tunnetaan tekstiilitaiteilijana ja Leo Anttila kirjailijana.


title: Werner Anttila

text: Nimellä "Werner Andelin" :


title: Werner Anttila

text: Nimellä "Werner Anttila" :


title: Yrjö Halonen

text: Yrjö (Jöran) Halonen, sukunimi vuoteen 1866 "Keskitalo" (23. toukokuuta 1862 Kestilä – 11. elokuuta 1941 Helsinki) oli suomalainen opettaja, valtiopäivämies, kansanedustaja ja kirjailija.


title: Yrjö Halonen

text: Halosen isä oli maanviljelijä Johan Keskitalo. Hän toimi kiertokoulunopettajana Piippolassa 1881–1883 ja Pudasjärvellä 1883–1887. Halonen oli sitten lukkarina Enontekiössä 1888–1919 ja toimi myös Enontekiön kunnallislautakunnan esimiehenä ja kunnankirjurina 1889-1918, postinhoitajana 1890–1919 sekä metsäkasöörinä 1907-1919. Viimeksi hän oli Ylitornion kunnankirjurina 1919–1927 ja Kansallis-Osake-Pankin Ylitornion konttorin esimiehenä 1919–1936. Hän sai kunnallisneuvoksen arvon sekä director cantus -arvonimen 1921.


title: Yrjö Halonen

text: Halonen osallistui säätyvaltiopäiville talonpoikaissäädyn edustajana 1887–1905. Hän oli suomalaisen puolueen kansanedustajana 1908–1909 edustaen Lapin vaalipiiriä ja uudelleen 1914–1917 edustaen Lapinmaan vaalipiiriä. Halonen osallistui myös kirkolliskokoukseen.


title: Yrjö Halonen

text: Yrjö Halonen oli naimisissa vuodesta 1890 Tiina Sofia Vuontisjärven kanssa.


title: Fanny Hult

text: Fanny Magdalena Hult (o.s. Nylander; 3. helmikuuta 1861 Kuopio – 30. marraskuuta 1945 Helsinki) oli suomalainen päätoimittaja ja kotitaloustoiminnan uranuurtaja.


title: Fanny Hult

text: Hultin vanhemmat olivat piirilääkäri Anders Edvin Nylander ja Rosalie Kellgren. Hän kävi tyttökoulun ja jatko-opiston. Hult oli naimisissa 1885–1899 filosofian tohtori Ragnar Hultin kanssa.


title: Fanny Hult

text: Hult toimi Martta-yhdistyksen sihteerinä 1899–1904 ja puheenjohtajana 1904–1924. Hän oli "Suomen ruotsalaisen Marttaliiton" puheenjohtajana 1925–1930 ja toimi Husmodern-lehden päätoimittajana 1903–1922.


title: Grimoald

text: Grimoald I (noin 610–671) oli Beneventon herttua 651–662 ja langobardien kuningas vuosina 662–671.


title: Grimoald

text: Kun langobardeja yhdessä hallinneet kuninkaat Godepert ja Perctarit olivat joutuneet riitoihin, pyysi Godepert Grimoaldin apuun luvaten sisarensa tälle vaimoksi. Grimoald kuitenkin murhautti Godepertin vuonna 662 ja asetti itsensä kuninkaaksi. Hän pakotti Perctaritin maanpakoon ja haetutti tämän vaimon ja pojan panttivangeiksi Beneventoon. Vahvistaakseen asemaansa Grimoald meni myös lyhyeksi aikaa naimisiin Godepertin sisaren kanssa. Näin hän saattoi liittää itsensä Theodelindan sukuun. Grimoald kävi useita rajasotia, joissa hän voitti bysanttilaiset, frankit ja slaavit.


title: Lundell

text: Lundell on muun muassa seuraavien henkilöiden sukunimi:


title: Irene Leopold

text: Irene Leopold (3. lokakuuta 1860 Helsinki – 28. tammikuuta 1940 Helsinki) oli suomalainen ruotsin kielellä kirjoittanut kirjailija, taidearvostelija ja kääntäjä.


title: Heikki Linnove

text: Henrik (Heikki) Julius Linnove, sukunimi aik. "Liljeroos" (2. kesäkuuta 1879 Tampere – 7. joulukuuta 1964 Helsinki) oli suomalainen pappi ja kirjailija.


title: Kalle Pietilä

text: Kaarle (Kalle) Martti Nikolai Pietilä (7. huhtikuuta 1892 Alastaro – 23. huhtikuuta 1964 Helsinki) oli suomalainen kirjallisuustieteilijä.


title: Glykogeenisyntaasi

text: Glykogeenisyntaasi on entsyymi, joka osallistuu glykogeenin biosynteesiin. Entsyymi katalysoi UDP-glukoosimolekyylin liittämistä glykogeeniketjuun α-1,4-glykosidisidoksella. Samalla vapautuu ADP-molekyyli. Glykogeenisyntaasin EC-numero on EC 2.4.1.11 ja CAS-numero 9014-56-6.